Immigration to Australia (کۆچ بۆ ئوسترالیا): 2013\nوه‌زاره‌تی كار و رێكخراوی ILO پلانێك بۆ سیاسه‌تی به‌كارخستن داده‌ڕێژن\nبه ئامانجی ره‌خساندنی هه‌لی كاری زیاتر بۆ گه‌نجان و لاوانی هه‌رێمی كوردستان، وه‌زاره‌تی كار و كاروباری كۆمه‌لاَیه‌تی، پلانی كاری جێبه‌جێكردنی سیاسه‌تی به‌كارخستنی بۆ هه‌رێمی كوردستان له‌گه‌ڵ رێكخراوی كاری نێوده‌وڵه‌تی ئیمزا كرد.\nسه‌ر له‌به‌یانی ئه‌مڕۆ پێنچشه‌ممه ئاسۆس نه‌جیب، وه‌زیری كارو كاروباری كۆمه‌لاَیه‌تی به‌ئاماده‌بوونی غه‌سان سه‌فار، گه‌وره راوێژكاری رێكخراوی كاری نێوده‌وڵه‌تی (ILO)، پلانی كاری جێبه‌جێكردنی سیاسه‌تی به‌كارخستنی بۆ ماوه‌ی یه‌ك ساڵ له‌گه‌ڵ رێكخراوه‌كه ئیمزاكرد.\nله مه‌راسیمی ئیمزاكردنه‌كه‌دا ئاسۆس نه‌جیب رایگه‌یاند" بۆ جێبه‌جێكردنی ئه‌م پلانه بڕی 685 هه‌زار دۆلار ته‌رخانكراوه‌و پلانه‌كه كۆمه‌ڵێك سیاسه‌ت له‌خۆ ده‌گرێت له‌وانه: سیاسه‌تی دانیشتوان و بارودۆخی كار و هه‌لومه‌رجی كار و گفتوگۆی كۆمه‌لاَیه‌تی و پاراستنی كۆمه‌لاَیه‌تی و راگه‌یاندن.\nوه‌زیری كارو كاروباری كۆمه‌ڵایه‌تی حكومه‌تی هه‌رێمی كوردستان وتیشی، ئه‌مانه به ئامانجی دۆزینه‌وه‌ی هه‌لی كاری گونجاوه له هه‌رێمی كوردستان و جێبه‌جێكردنیشیی ده‌بێته هۆی پته‌وكردنی ئاستی كۆمه‌لاَیه‌تی بۆ وه‌دیهێنانی كۆمه‌ڵگه‌یه‌كی خۆشگوزه‌ران.\nله لایه‌كی دیكه‌وه هه‌ر ئه‌مڕۆ به‌ئاماده‌بوونی وه‌زیری كارو كاروباری كۆمه‌لاَیه‌تی و له مه‌راسیمێكدا بڕوانامه‌ی ده‌رچوون به‌سه‌ر 142 به‌شداربووی خولی ڕاهێنان و پیشه‌یی له بواره‌كانی (كاره‌با، كۆمپیوته‌ر، ساردكه‌ره‌وه، دوورمان، P.V.C)) دابه‌شكرا.\nله‌و مه‌راسیمه‌شدا وه‌زیری كارو كاروباری كۆمه‌لاَیه‌تی رایگه‌یاند: تا ئێستا زیاتر له دوو هه‌زار و 543 گه‌نج له‌م خولانه سوودمه‌ندبوون و حكومه‌تی هه‌رێمیش سالاَنه بوودجه‌ی پێویست بۆ كردنه‌وه‌ی خول و راهێنانی پیشه‌یی ته‌رخانده‌كات.\nئاشكراشیكرد كه هه‌وڵدراوه بنكه‌ی زیاتری به‌كارخستن و راهێنانی پیشه‌یی له شاره‌كانی هه‌رێمی كوردستان بكه‌نه‌وه.\nPosted by Immigration to Australia (کۆچ بۆ ئوسترالیا) at 8:46 PM No comments:\nLabels: alternatives to migration, job opportunities, KRG job opportunities, KRG support to returnees, legal migration\nسۆپەرماكێتەكە توترك و كەلەرم و كاهوویەكی جوانی هەیە!، هەواڵەكە بەخێرایی بڵاوبۆوە لەفەیسبووك لەكۆمەڵگەی گەشەسەندوو لەكوردستان كەژمارەیەكی زۆر پەنابەرو خەڵكانی بیانی تێدایە كە بەشێوەیەكی كاتی یان بەهەمیشەیی لێرە نیشتەجێبوون.\nخەڵكی بیانی زیاترو زیاتر روو لەكوردستان دەكەن و كاردەكەن و خواست و داخوازی تایبەت بەخۆیان هەیە. گرنگترینیان دابینكردنی جۆرایەتی خۆراكە بەشێوەكی باشتر. سەرەنجام سۆپەرماكێتەكان بەرهەمی نوێ هاوردە دەكەن و دەخەنەڕوو, لەبەرئەوەی دەزانن كە كڕیاریان بۆ پەیدابكەن و بدۆزنەوە. هەروەك چێشتخانەكانیش خۆراكی هەمەجۆرو زیاتر پێشكەش دەكەن, لەپرسگەكاندا لەهەولێر تەنانەت خۆراكی رۆژئاوایی هەمەجۆر پێشكەش بەئێمە دەكرێن.\nكاتێك كەشەش ساڵ لەمەوبەر گەیشتمە كوردستان, پێویست بوو خۆم بگونجێنم لەگەڵ ئەو خۆراكانەی كە لەبازاڕدا پێشكەش دەكران, هیچ كەس خۆراكی بۆ من هاوردە نەدەكرد, وەكو حەزوو ئارەزووی من وەك كەسێكی بیانی. دركیشم بەوەكرد, كاتێك كەهەوڵمدا خواردنی رۆژئاوایی ئامادەبكەم, میوانەكانم دڵخۆش نەبوون, لەبەرئەوەی زۆر خوویان گرتووەو راهاتوون لەسەر خواردنی خۆماڵی كوردی.\nكاتێك كە گەڕامەوە ماڵەوە جانتەكەم پڕ دەكرد لەو خواردنانەی كە تامەزرۆبووم بۆیان, پەنیرو كەرەی باش و نانی جوان. خەریك بوو دەستبەرداری چێشتلێنانیش بم.\nلەگەڵ هاتنی خەڵكانی بیانی زیاتردا, پێشكەوتن و پەرەسەندنێك دەبینم كەمن لەهۆڵەندا چەندین ساڵ بەرلەئێستا بینیومەو ئاشنای بووم. چێشتلێنانی دایكم سادەو ساكاربوو, لیستی خۆراكەكانی هۆڵەندا بریتیبوون لەپەتاتەی كوڵاو, سەوزە, پلێك گۆشت و شلەیەك كە لەگەڵ پەتاتەكەدا پێشكەش بكرێت. كاتێكیش كە بیبەری سەوزو سوور كەوتە بازاڕەوە, دایكم نەیدەزانی كە چییان لێبكات لەڕووی لێنانەوە بەشێك بێت لەژەمە خۆراكەكانی رۆژانە, بەهەمانشێوە هۆڵەندا دەستیكرد بە بەرهەمهێنانی باینجان و قارچك و كولەكەو سیر, دایكم نەیدەزانی چی لەمانیش بكات؟.\nكاتێكیش كەڕەچەتەی ئامادەكرنی خۆراكەكانی لەگۆڤارەكان بەكاردەهێنا زۆریدەخایاند تاوەكو سەوزە نوێكانی ئامادە دەكردو ژەمێكی پێدروست دەكرد, هەر ئەوەندەبەس نەبوو كەزاڵ بێت بەسەر نەزانینەكەی خۆیدا, بەڵكو دەبوایە بزانێت كەچۆن منداڵ و هاوسەرەكەی رابهێنێت لەسەر تامی ئەو خۆراكە جۆرە بەجۆرە تازانەی ئامادەیان دەكات.\nمن دەتوانم هەمان شت جارێكی دیكە لەدەوروبەرم ببینم. كورد راهاتوون لەسەر برنج و شلە لەكاتی نیوەڕۆدا. زۆر ئەستەمیشە كە ژەمی خۆراكەكەیان بگۆڕێت، بەڵام دەزانم كە بەتێپەڕبوونی كات جۆرایەتی خۆراكەكە دەگۆڕن.\nبەنیستبەت هەركەسێك, لەبەرئەوەی كەپێكهێنەری سەرەكی خۆراكەكەیان چەورییە، ناتوانین كەزۆر تەندروست بین لەكاتێكدا كەخەڵك زۆر كەمترو كەمتر دەجوڵێن. ئەوەش هۆكارێك بوو بۆئەوەی كە هۆڵەندییەكان خووی خۆراكی خۆیان بگۆڕن. لێرەش لەكوردستان گۆڕانكاریی بەسەر ژەمی خۆراكدا هاتووە لەبەرئەوەی بەشێكی زۆر لەو كوردانەی لەتاراوگە بوون گەڕاونەتەوە.\nكوردێك كە لەهۆڵەندا دەژی لەسەر فەیسبووك نووسیبووی زۆر زۆر تامەزرۆی «فریكەندیل»-م وەكو ئاماژەكردن بۆ فاست فودێكی هۆڵەندی, ئەوانی دیكەش وێنەی ئەو خواردنە هۆڵەندیەیان بڵاوكردەوە كە لێیان ناوە. ئێمەش هەموومان ئەو خواردنانەمان كەهی وڵاتی خۆمانە پۆست و بڵاودەكەینەوە كە لەدەرەوەی بازاڕەكانی هۆڵەندا, لەهەولێرو سلێمانی دەیبینین.\nنەوەی پێشووتر پێدەچێت گۆڕانكاریی ئەنجامبدەن, تەنانەت باوكم هەرگیز فێرنەبوو سیر بخوات، بەڵام سەبارەت بەنەوەی نوێ, تامە نێودەوڵەتییەكە ئێستا لێرە ئاشنایە بەهەمەجۆرایەتی خۆراك ئەوەش دوای چەندین ساڵ لەدابڕان و پەراوێزخستن, كوردستان لەم بوارو لایەنەشەوە بەڕووی جیهاندا كرانەوەی بەخۆیەوە بینیوە.\nو: له‌ئینگلیزییه‌وه، هه‌ژار عوسمان\nPosted by Immigration to Australia (کۆچ بۆ ئوسترالیا) at 10:32 PM No comments:\nLabels: alternatives to migration, cultural integration, KRG opportunity, legal migration, social and cultural issues\nباشترین شار بۆ ژیانی قوتابیان له جیهاندا کوێیە؟\nپاریسی پایته‌ختی فه‌ره‌نسا پله‌ی یه‌که‌م به‌ده‌ست دێنێت وه‌ک باشترین شاره‌کانی جیهان بۆ خوێندن و ژیان به‌سه‌ر بردنی قوتابیان تیایدا، له دوای ئه‌ویش هه‌ریه‌که له له‌نده‌نی پایته‌ختی به‌ریتانیا و سه‌نغافووره‌ش به پله‌کانی دووه‌م و سێیه‌م دێن.\nسه‌ره‌ڕای ئه‌وه‌ی "پاریس" به‌وه ناسراوه که "شاری ده‌وڵه‌مه‌نده‌کان"ه ،که‌چی به گوێره‌ی دیراسه‌یه‌کی نووسینگه‌ی "کواکواریللی سیمۆندس"ی به‌ریتانی ، ئه‌وا "پاریس" باشترین شاره بۆ قوتابیان.\nبه گوێره‌ی ئه‌و دیراسه‌یه پاریس به چه‌ندین تایبه‌تمه‌ندی له شاره‌کانی تری جیهان جیای ده‌کاته‌وه،له‌وانه‌ش کرێی خوێندن له پاریس هه‌رزانه به به‌راورد به شاره‌کانی تری جیهان ،له‌گه‌ڵ ئه‌ویشدا ژیانێکی باشتر بۆ قوتابیان دابین ده‌کات،له‌مانه‌ش گرنگتر ئه‌وه‌یه که خاوه‌ن کاره‌کان به خێرایی و به ژماره‌یه‌کی زۆر ده‌رچوانی زانکۆ و پله‌کانی تری خوێندن له‌سه‌ر کاره‌کان داده‌مه‌زرێنن به گوێره‌ی پسپۆڕیه‌کانی خۆیان، هه‌روه‌ها شاری پاریس حه‌ڤده زانکۆی تێدایه که له باشترین زانکۆکانی جیهانن.\nهه‌ر به گوێره‌ی دیراسه‌که‌ی نووسینگه‌ی "کواکواریللی سیمۆندس"ی به‌ریتانی ، شاری له‌نده‌نی پایته‌ختی به‌ریتانیا که هه‌ژده زانکۆی تێدایه که له زانکۆ باشه‌کانی جیهانن به پله‌ی دووه‌م دێت ، له دوای ئه‌ویش شاری سه‌نغافووره به پله‌ی سێیه‌م دێت بۆ دابین کردنی باشترین ژیان بۆ قوتابیان له جیهاندا.\nPosted by Immigration to Australia (کۆچ بۆ ئوسترالیا) at 8:48 PM No comments:\nLabels: alternatives to migration, legal migration, study abroad\nئوسترالیا چۆن سنوورەکانى پاراستووە لە پەناخوازان لە دوو مانگى ڕابردوودا\nزیاتر لە دوو مانگ تێدەپەڕێت بەسەر ئۆپەراسیۆنى سەروەرى سنوورەکان (ئۆ ئێس بى)، لێرەدا گرنگترین گۆڕانکارییەکانى دەرنجامى ئەو پڕۆسەیەو زانیارییەکان لەبارەى ئەو ئۆپەراسیۆنەوە دەخەینەڕوو:\nئەو ئۆپەراسیۆنە لە 18ى ئەیلولى ئەمساڵەوە دەستى ێکردووە. ئەمە ئۆپەراسیۆنێکە کە لەلایەن سوپاوە سەرکردایەتى دەکرێت بۆ ڕێگرى کردن لەو بەلەمانەى کە دەگەنە ئاوەکانى ئوسترالیا و ڕاستەوخۆ بەرەو دوورگەى ناورو و مانوس بەڕێدەکرێن بۆئەوەى کەیسەکانیان لەوێ هەڵسەنگاندنى بۆ بکرێت.\n1-کەم بوونەوەى گەیشتنى بەلەمەکان ماناى ئەوەیە کە ئەو ڕێوشوێنە کاریگەرى هەبووەو سوودى هەیە. لەوکاتەوەى ئەو ئۆپەراسیۆنە دەستى پێکردووە تەنها 12 بەلەم بە 676 سەرنشینى نایاساییەوە گەیشتوونە ئاوەکانى ئوسترالیا. لە هەمان ماوەدا لە 18ى ئەیلول بۆ 18ى تشرینى یەکەمى 2012، نزیکەى (4304) پەناخواز گەیشتنە ئەو وڵاتە. ئەمەش کەمبوونەوەى گەیشتنى پەناخوازانى نایاساییە بەڕێژى 85% و هاندەرى حکومەتى ئوسترالى دەبێت کە 100% ڕێگاى گەیشتنى پەناخوازان بەوشێوەیە دابخرێت.\n2-ئەو 676 سەرنشینەى گەیشتوون و زیاتر لە 87 پەناخوازى تریش ڕەوانەى دوورگەى ناورو و مانو کراون لەوکاتەوەى کە ئۆپەراسیۆنەکە دەستى پێکردووە. پەناخوازە نایاساییەکان لەگەڵ گەیشتنیان بە ئاوەکانى ئوسترالیا لەماوەى 48 کاتژمێردا ڕەوانەى دوورگەى ناورو مانوس کراون. کۆى گشتى ژمارەى ئافرەتان و پیاوان و منداڵان لە دوورگەى مانوس لەئێستادا 1157 دەبێت و لە ناورو 629 دەبێت. زۆربەى شوێنى مانەوەى پەناخوازەکان لە ناورو و مانوس خێوەتە. ئەوانەى لە دوورگەى مانوس و ناورون لەئێستادا لە پڕۆسەى هەڵسەنگاندنى کەیسەکانیاندان لەگەڵ بەرپرسانى پۆلیسى حکومەتى ناوخۆیى ئەو دوورگانە و هیچ کەسێک بەشێوەیەکى فەرمى لە ناورو یاخود پاپوا نیو گینیا نیشتەجێ نەکراوە.\n3-لەسەرەتاى دەستپێکردنى ئەو ئۆپەراسیۆنەوە 106 پەناخواز کە ڕەوانەى دوورگەى مانوس و ناورو کرابوون خۆبەخشانە بڕیارى گەڕانەوەیاندا بۆ وڵاتەکەیان.\n4-وەکو بەشێک لە ئۆپەراسیۆنى سەروەرى سنوورەکان حکومەتى ئوسترالى و ئیندۆنیزیا هاریکارى یەکتریان کردووە بۆ ڕووبەڕوو بوونەوەى قاچاخچیەکان لە ئیندۆنیزیا و ڕێگرى کردن لە دەرچوونى بەلەمان لە ئاوەکانى ئیندۆنیزیاوە بۆئەوەى نەگەن بە ئوسترالیا. لەڕێگەى جێبەجێکردنى یاسا و هاریکاریەوە نزیکەى 1151 پەناخواز ڕێگریان لێکراوە لە جێهێشتنى ئیندۆنیزیا و مالیزیا و سریلانکاو نەهێڵراوە بگەنە ئوسترالیا.\n5-ئوسترالیا گفتوگۆ لەگەڵ ئیندۆنیزیا دەکات لەبارەى ڕێککەوتنى گۆڕینەوەى خەڵکى کە ئەو ڕێککەوتنە لەگەڵ مالیزیادا شکستى خوارد. ئەمەش ماناى ئەوەیە کە ئەو خەڵکانەى بەڕێگەى نایاسایى دەگەنە ئوسترالیا ڕەوانەى ئیندۆنیزیا بکرێنەوەو بگۆڕێنەوە لەگەڵ پەناخوازى ڕاستەقینە لە ئیندۆنیزیا.\nPosted by Immigration to Australia (کۆچ بۆ ئوسترالیا) at 9:36 PM No comments:\nLabels: Australian policy, Indonesia Australia policy, Manus Island, Nauru, Operation Sovereign Borders, OSB, PNG plan, Transit area\nداواکارى پێشکەش بکە تەنها سێ ڕۆژ ماوە گەشت بکەیت بۆ بەڕیتانیا\nبلۆگەکانى کۆچى کوردان و کۆچ بۆ ئوسترالیا\nیەکێک لەو پڕۆگرامە گرنگەکانى کۆچ کردن بۆ بەڕیتانیا بەهۆکارى خوێندنى ماستەر پڕۆگرامى چێڤنینگە.. ئەم پڕۆگرامە خزمەتێکى شایستەى ئەو خوێندکارانە دەکات کە دەیانەوێت گەشت بکەن بەشێوەیەکى یاسایى لە زانکۆکانى بەڕیتانیا بخوێنن..\nساڵى ڕابردوو چەندین قوتابى خوازیارى خوێندنى ماستەریان لە هەولیرو دەوروبەرى و لە بەغدا و دەوروبەرى وەرگرتووە.. بەهیواى بەختێکى باش و ئەمەش لینکى پڕۆگرامەکە و بەشى تایبەت بە عێراق بۆ وەرگرتنى زۆرترین زانیارى لەوبارەیەوە:\nPosted by Immigration to Australia (کۆچ بۆ ئوسترالیا) at 9:22 PM No comments:\nLabels: illegal migration, Immigration to UK, Migration to UK, study abroad, study in UK\nدەتەوێت گەشتێکى ئەمریکا بکەیت؟\nبالیۆزخانەی ئەمریكا لە بەغداد ماوەی پێشكەشكردن بۆ پرۆگرامی ئاڵوگۆڕی سەركردەی گەنجی عێراقی كە تەمویل كراوە لەلایەن حكومەتی ئەمریكاوە راده‌گه‌یه‌نێت كه ئەم پرۆگرامە تەجروبەیەكی ئاڵوگۆر بۆ250 قوتابی عێراقی, ئامادەیی و زانكۆ, دەڕەخسێنێت لە ویلایەتە یەكگرتوەكانی ئەمریكا لە هاوینی 2014.\nلە كاتی دروست بوونیانەوە لەساڵی 2007, پرۆگرامەكانی ئاڵوگۆڕی سەركردەی گەنجی عێراقی بۆ خوێندارانی زانكۆو ئامادەیی دەرفەتی خوێندن و سەركردایەتی بەبەهایان بە زیاتر لە 1200 خوێندكار بەخشیوە.\nباڵیۆزخانەی ئەمریكا ئاماژه‌به‌وه‌ده‌كات: ئەم پرۆگرامانە راستەوخۆ یارمەتی ئامانجەكانی ڕێكەوتننامەی چوارچێوەی ستراتیژی نێوان ئەمریكاو عێراق دەدەن بۆ پەرەپێدانی تێگەیشتنی هاوبەش و بەهێزكردنی پەیوەندیەكانی نێوان خەڵكی ویلایەتە یەكگرتوەكانی ئەمریكاو عێراق و, كادری گەنجی عێراقی وەهای دروست كردووە كە بەبەردەوامی كاریگەری ئەرێنی لەسەركۆمەڵگا دادەنێن.\nهه‌روه‌ها ئه‌وه‌ش راده‌گه‌یه‌نێت: پرۆگرامی ئاڵوگۆڕی سەركردەی گەنجی عێراقی - پرۆگرامی تایبەت بە خوێندكارانی زانكۆ\nپرۆگرامێكی شەش هەفتەیی ئاڵوگۆڕی سەركردایەتیە بۆ خوێندكارانی قۆناغی یەكەم و دووەم وسێیەمی زانكۆ. بۆ پێشكەش كردن بۆ پرۆگرامی تایبەت بە خوێندكارانی زانكۆ سەردانی ئەم لینكە بكە\nپرۆگرامی ئاڵوگۆڕی سەركردەی گەنجی عێراقی - پرۆگرامی تایبەت بە خوێندكارانی ئامادەیی\nپرۆگرامێكی چوار هەفتەیی ئاڵوگۆڕی سەركردەی گەنجە بۆ نەوجەوانانی عێراق لە نێوان 15 بۆ 17 ساڵ و سەرپەرشتیارانی پێگەیشتوو. بۆ پێشكەش كردن بۆ پرۆگرامی خوێندكارانی ئامادەیی سەردانی ئەم لینكە بكە\nبۆ پێشكەش كردن بۆ پرۆگرامی سەرپەرشتیارانی پێگەیشتو سەردانی ئەم لینكە بكە\nهیچ جۆرە تێچونێك بۆ پێشكەشكردن بۆ ئەم پرۆگرامانە نیە. وەزارەتی دەرەوەی ویلایەتە یەكگرتوەكانی ئەمریكا بەتەواوی تەمویلی تێچونی سەفەر و خوێندن و تەندروستی و نیشتەجێبونی بەشداربوان دەكات.\nدواكاتی پێشكەشكردن 1ی كانونی یەكەمی 2013 ەیە.\nبۆ زانیاری زیاتر پەیوەندی بە نوسینگەی ڕاگەیاندنی كونسولخانەی گشتی ئەمریكاوە بكەن لە رێی07704431653\nLabels: alternatives to migration, legal migration, legal migration to the US, study abroad\nمالیزیا قاچاخچیه‌كی عێراقی ده‌ستگیر ده‌كات\nپاش ده‌ستگیركردن و دیپۆرتكردنه‌وه‌ی قاچاخچیه‌كی به‌ڕه‌گه‌ز عێراقی له‌لایه‌ن مالیزیاوه، به‌رپرسانی ئه‌منی حكومه‌تی ئوسترالیا رایانگه‌یاند ئه‌و قاچاخچیه پێشتر له‌لایه‌ن حكومه‌تی ئوسترالیاوه داواكراو بوه روبه‌ڕوی چه‌ندین كاری قاچاخچێتی به په‌ناخوازانه‌وه كراوه‌ته‌وه و ئه‌و تاوانانه‌شی به‌سه‌ردا ساغبۆته‌وه.\nئاژانسی هه‌واڵی ئه‌ی بی سی نیوز بڵاویکردەوە، ئه‌و قاچاخچیه كه به (سه‌ید ئومه‌یه‌د) ناسراوه ده‌ستی هه‌بوه له ناردنی سه‌دان په‌ناخواز له‌ڕێگه‌ی به‌له‌مه‌وه بۆ ئوسترالیا كه به‌شێكیان له‌پێشگه‌شتنیان به‌و وڵاتە گیانیان له‌ده‌ستداوه.\nناوبراو پێشتریش به‌هه‌مان تۆمه‌ت له‌لایه‌ن حكومه‌تی مالیزیاوه ده‌ستگیركراوه و پاش ته‌واوبونی سزاكه‌ی له به‌ندینخانه ئازادكراوه.\nبه‌پێی یاساكانی به‌ره‌نگاربونه‌وه‌ی بانده قاچاخچیه‌كانیش له ئوسترالیا، سه‌ید پێده‌چێت بۆ ماوه‌ی یه‌ك تا 20 ساڵ سزای زیندانیكردنی له به‌ندینخانه‌دا به‌سه‌ردا بسه‌پێنرێـت.\nPosted by Immigration to Australia (کۆچ بۆ ئوسترالیا) at 4:47 PM No comments:\nLabels: Australian policy, Boat arrivals, Capture Smuggler, Iraqi Smuggler, Malaysian Policy, people smugglers\nكوردێك كاندیدی خەڵاتی مایكرۆسۆفتە\nحیكمەت نیعمەت ناڤشكی، كوردێكی دانیشتووی وڵاتی نۆروێژە، كە پسپۆڕە لە بواری كۆمپیوتەر و توانیویەتی زمانی كوردی لەسەر windows 8 دابنێ، ئەوە بووەتە هۆكارێك لە لایەن كۆمپانیای مایكرۆسۆفتەوە كاندیدبكرێت بۆ وەرگرتنی خەڵاتی مایكرۆسۆفت لە ساڵی 2013.\nحیكمەت نیعمەت ناڤشكی لە سەر چۆنیەتی كاندیدكردنی بۆ خەڵاتی مایكروسۆفت بە (رووداو)ی راگەیاند: "مەرجی بەشداربوونم وەك كاندیدی خەڵاتی مایكرۆسۆفت بۆ ئەوە بووە، كە من خاوەنی 11 بڕوانامەی مایكرۆسۆفتم و دەبێت خاون بڕوانامەی پسپۆڕی بی لەلایەن مایكرۆسافتەوە".\nحیكمەت نیعمەت گوتیشی:" یەكێكی دیكە لە مەرجەكان ئەوەیە، كە تۆ پێتخۆش بێت خزمەت بە خەڵك بكەیت و ئاستی زانیاری لە نێو ئینسانەكاندا بەرز بكەیتەوە و هەروەها هەموو ئەو كارانەی، كە كردووتە بە بێبەرامبەر و بە بێ پارە بووبێت، ئەمانە بووەتە هۆكارێك، كە من بتوانم ببمە كاندید بۆ وەرگرتنی خەلاتی مایكرۆسۆفت."\nحیكمەت باسی ئەو پڕۆژەیەی كرد، كە بووەتە هۆكاری كاندیدكردنەكەی و گوتی:"من لە ساڵی 2008 زمانی كوردیم لەسەر windows مۆبایل و لە ساڵی 2009 لەسەر سیستەمی ئایفۆن و ئایپاد زیادكردووە و بڵاوكردووەتەوە بە بێبەرامبەر. هەروەها لەگەڵ هاوڕێم شەعبان ئەسووچی، رۆڵێكی گرنگمان هەبوو لە دەركەوتنی زمانی كوردی بە شێوەیەكی رەسمی لە windows8، كە ببێتە زمانێكی رەسمی لە پەنای زمانە زیندووەكانی جیهان".\nحیكمەت نیعمەت لەسەر چۆنێتی رازیكردنی مایكرۆسۆفت بۆ سودگرتن لە زمانی كوردی گوتی: "لە پێشدا مایكرۆسۆفت رازی نەدەبوو، كە كەڵك لە زمانی كوردی وەربگرێت بۆ windows 8، بەڵام ئێمە پێمان راگەیاندن، كە زمانی كوردی پێویستە و ئەگەر ئێوە نەیكەن ئێمە خۆمان لەسەری دادەنێین. بەو شێوە گەیشتنە ئەو باوەڕەی، كە بە شێوەیەكی رەسمی كەڵكی لێوەر بگرن."\nحیكمەت لەبارەی ئەوەی وەك كوردێك بەشدارە یان نۆروێژیەك، گوتی: "لە راستیدا ئەوان قبوڵیان نەدەكرد، كە من وەك كوردێك بەشداربم، بەڵام من رامگەیاند، كە كوردم و وەك كوردێك بەشداردەبم و ئەو خەڵاتەش بۆ میللەت و زمانی كوردی دەبێت."\nحیكمەت نیعمەت لەسەر ئەو خەڵاتەی مایكرۆسۆفت و پێشینەكەی گوتی: "لە ساڵی 1999 مایكرۆسۆفت دەستیكردووە بە پێدانی خەڵاتێكی ساڵانە بەو كەسانەی، كە خاوەن پیشەبن و خزمەتیان بە بەرەو پێشبردنی زانستی كۆمپیوتەری كردبێت و ئەمساڵیش من كاندیدی ئەو خەڵاتە كراوم و پێیان راگەیاندووم، كە گەییشتوومەتە قۆناخی كۆتایی، دەرەنجامەكەشی لە مانگی یەكی ساڵی داهاتوو دیاریدەكرێت."\nحیكمەت نیعمەت رایگەیاند: "بەداخەوە لەلایەن حكومەتی هەرێمی كوردستانەوە یارمەتی نەدراوم، تەنها یارمەتی و پاڵپشتی خێزانمم لەگەڵ بووە، كە ئەگەر ئەو نەبوایە پێموانییە بمتوانیایە ئەم سەركەوتنانە بەدەستبهێنم".\n"من پرۆژەی زۆرم بەدەستەوەیە، بەڵام بە تەنها ناتوانم ئەو پڕۆژانە دەستەبەر بكەم. بیرۆكەی ئەوەم هەیە، كە فێرگەیەكی زانیاری لەسەر تەكنۆلۆژیا لە كوردستان دروستبكەم، كوردستانیش ببێتە سەنتەرێكی زانستی لە رۆژهەڵاتی ناوەڕاست، بەڵام ئەو پڕۆژە بە تەنها بە من ناكرێت"، ئەمە قسەی ئەو كاندیدەی خەڵاتی مایكڕۆسۆفتە.\nحیكمەت هەروەها گوتی "ئەو خەڵاتە تەنها بۆ من نابێت، ئەو خەڵاتە بۆ زمان و نەتەوەی كورد دەبێت، دەبێت هەموو كەسێك بەو شێوەیە بیربكاتەوە بەرامبەر ئەو خەڵاتە، من پشتیوانی حكومەت و لایەن و هەرتاكێكی كوردم پێویستە، بۆ ئەوەی ئەو خەڵاتە وەربگرم".\nحیكمەت نیعمەت ناڤشكی لەدایكبووی ساڵی 1964 شاری دهۆكە، لە كۆلیژی ئاداب، بەشی ئینگلیزی، زانكۆی مووسڵ خوێندوویەتی، بە هۆی بارودۆخی نالەباری سیاسی ئەو سەردەمە، زانكۆی بەجێهێشتووە و چووەتە شاخ بۆ پێشمەرگایەتی.\nPosted by Immigration to Australia (کۆچ بۆ ئوسترالیا) at 4:43 PM No comments:\nLabels: alternatives to migration, Kurdish Community in Europe, legal migration, study abroad\nخولی تایبەت لەبارەی کۆچی نایاسایی بۆ ڕۆژنامەنوسانی سلێمانی و دەوروبەری\nڕێکخراویIMCK بە هاوکاری رێکخراوی نێودەولەتی (STATT) هەڵدەستێت بە سازدانی 3 خولی 1 ڕۆژی لە سلێمانی بۆ ڕۆَژنامەوانان. خولەکە بۆ دەوڵەمەندکردنی زانیاری ڕۆژنامەوانانە لە بواری کۆچی نایاسایی. خولەکە ڕۆژنامەوانانی نوسراو و بینراو و بیستراو و مالپەر و بلۆگەرەکانیش دەگرێتەوە. لە کۆتایی خولەکەدا نامەی بەشداری دەدرێت بە بەشداربوان.\nئەو بەشداربوانەی لە ناوچەکانی دەرەوەی ناوشاری سلێمانیەوە دێن پارەی هاتووچۆیان بۆ دەگێردرێتەوە. بۆ ڕۆژنامەوانانی گەرمیان دواتر هەمان خول لە کەلار دەکرێتەوە.\nدوای خولەکە داوا لە بەشداربوان دەکرێت بابەتە بڵاوکراوەکانیان لەسەر ئەم تەوەرە بۆ بنێرن بۆمان و باشترین 3 بابەت خەڵاتی ماددی وەردەگرن.\nخولەکە ڕۆژانی 6 و 7 و 9 ی مانگی 11 لەناو بینای ڕێکخراوی میدیای سەربەخۆ دەبێت بەرامبەر کەنیسەی مار یووسف. لەگەڵ دابین کردنی نانی نیوەڕوان و پێداویستیەکانی خولەکە. دەوامیش ڕۆژانە کاتژمێر 09:00 بۆ 16:00 دەبێت لەگەڵ برێکی چا و قاوە له نێوانیاندا.\nبۆ زانیاری زیاتر و بەشداری کردن ئیمەێڵ بنێرە بۆ imckiraq@gmail.com یان لە فەیسبووک www.facebook.com/IMCKIRAQ\nتێبینی: خولەکە بێ بەرامبەرە\nPosted by Immigration to Australia (کۆچ بۆ ئوسترالیا) at 10:44 PM No comments:\nLabels: Australian policy, illegal migration, IMCK and STATT, migration to Australia, training course\nچۆنيەتی وەرگرتنی ڤیزە بۆ ئەمریکا\nکونسوڵخانەی ئەمریکا لە هەرێمی کوردستان، ئاسانکاری بۆ هاووڵاتیان بەتایبەتی خوێندکاران دەکات بۆ وەرگرتنی ڤیزە و رۆشتن بۆ ئەو وڵاتە.\nدوێنێش، كونسوڵخانەی گشتی ویلایەتە یەكگرتوەكانی ئەمریكا پشتیوانی خۆی دەربڕی بۆ ئەو خوێندكارانەی دەیانەوەێ لە ئەمریكا بخوێنن. دانیشتنێكی زانیاری بەخش لە گۆشەی ئەمریكی لە كتێبخانەی زانكۆی سەڵاحەددین لە 2ی تشرینی دووەم رێكخرا بۆ روونكرنەوەی چۆنیەتی پێشكەشكردن بۆ زانكۆ ئەمریكییەكان.\nئاندی هالس، كارمەندی كاروباری كولتوور و ئالوگۆڕ لە كونسوڵخانەی گشتی ئەمریكا و هەندێ لەبەشداربووانی پرۆگرامەكانی ئاڵوگۆڕ لەگەڵ چەند میوانێكی دیكە ئامادەی كۆنفرانسەكە بوون.\nهالس رایگەیاند، كونسوڵخانەی گشتی ویلایەتە یەكگرتووەكانی ئەمریكا ئامادەیە بۆ یارمەتیدانی خوێندكارانی هەرێمی كوردستانی عێراق ئەوانەی دەیانەوێ لە زانكۆكانی ئەمریكا بخوێنن. ئەوخوێندكارانەی ئارەزووی خوێندن دەكەن لە ئەمریكا دەتوانن زانیاری بەدەست بێنن دەربارەی دەرفەتی خوێندن لە رێی نووسینگەی خوێندنی ئەمریكا لە كونسوڵخانەی گشتی ئەمریكا.\nبۆ زانینی چۆنیەتی وەرگرتنی ڤیزە بۆ ئەمریکا کلیک لێرە بکە\nPosted by Immigration to Australia (کۆچ بۆ ئوسترالیا) at 8:00 PM No comments:\nLabels: legal migration, study abroad, US scholarship\nماڵپەڕێك بۆ دۆزینەوەی كار كرایەوە\nوەزیری كاروباری كۆمەڵایەتی رایگەیاند، ماڵپەرێك بۆ دۆزینەوەی هەلی كار دەكرێتەوە و ئەو كەسانەی بێكارن دەتوانن لێرە بەدوای هەلی كاردا بگەڕێن.\nلە كۆنگرەیەكی رۆژنامەوانیدا ئاسۆس نەجیب ، وەزیری كارو كاروباری كۆمەڵایەتی ئاشكرایكرد" ڕێژەی بێ كاری لە هەرێمی كوردستان شەش لەسەدایە و لە ماوەی شەش مانگی ڕابردوش وەزارەتەكەی توانیویەتی زیاتر لە هەزار هەلی كار بۆ بێكاران بدۆزێتەوە".\nوتیشی، ئەم ماڵپەڕەی وەزارەتی كاریش لەسێ زمان پێكدێت كە بریتین لە كوردی و عەرەبی و ئینگلیزی.لەئێستادا زیاتر 56 هەزار كرێكار لەكوردستاندا دەستەبەر كراون و لەمساڵیشدا 114 پرۆژە دراونەتە دادگا بەهۆی كەمتەرخەمیان لە بەرامبەر كرێكاران، هەروەها لەماوەی شەش مانگی ئەمساڵدا 1600 هەلی كار بۆ بێكاران دۆزراوەتەوەو سەردانی 417 پرۆژەمان كردوەو خاوەن كارەكانیانمان ئاگادار كردوەتەوە.\nوەزیری كارو كاروباری كۆمەڵایەتی وتیشی، لەو ماڵپەڕە بێكار و خاوەنكار دەتوانن فۆرم پڕ بكەنەوە بۆ داخوازی پێشكەش كردن بۆ دەست كەوتنی كار و دەست كەوتنی فەرمانبەر و كرێكار .\nماڵپەڕى بەكارخستن بۆ هەلی كار بەناونیشانی evtc-krg.org/emp ، یەكەمین ماڵپەڕى رەسمی وەزارەتی كار و كاروباری كۆمەڵایەتی بۆ رەحساندن و راگەیاندنی هەلی كار بۆ بێ كاران لە هەرێمی كوردستاندا راگەیاندرا، ئەم هەنگاوە لە چوارچێوەی بایەخدان و گرنگی دانە بۆ دۆزینەوەو رەخساندنی هەلی كاری گونجاو و شایستە بۆ بێ كاران لەڕێگەی تۆڕەكانی ئەنتەرنێت و كارئاسانی زیاتر بۆ بێكاران بەمەبەستی خستنەسەر كاریان و ئاوڕدانەوەی باشتر لەژیان و گوزەرانیان.\nلەبارەی زەمان كردنی كرێكارانیش ئاسۆس نەجیب رایگەیاند بەپێی ئامارەكان لەئێستادا نزیكەی (56) هەزار كرێكار لەكوردستان (زەمان) كراون و بڕگەو ماددەكانی یاسا بەسەریاندا جێبەجێ دەكرێت و مافەكانیان بۆ دەستەبەر دەكرێت، لەگەڵ ئەوەشدا هێشتا كرێكار زۆرە كە لەپرۆژەكاندا كاردەكەن و زەمانیش نەكراون.\nPosted by Immigration to Australia (کۆچ بۆ ئوسترالیا) at 1:20 PM No comments:\nLabels: alternatives to migration, job in Kurdistan, job opportunities, KRG job opportunities\nبۆ یەکەم جار لە کوردستان: بە سکایپ کۆرسی زمانی ئینگلیزی\nبۆ یەکەم جار لە کوردستان بە رێگای سکایپ،پەیمانگای سمارت ئینگلیشی نێودەولەتی لەماوەی ٢٤ کاتژمێردا هەڵدەستێت بە دابینکردنی کۆرسی زمانی ئینگلیزی بەشێوازی ئۆنلاین. دەتوانیت لەماڵەوە و لەگەڵ باشترین مامۆستای بیانی راستەوخۆ بەئاسانترین شێواز ئاخاوتنی زمانی ئینگلیزی فێری ببیت ،ماوەی هەر کۆرسێک: ٢ مانگ /هەفتەی ٤ رۆژ / وانەی ٥٠ خولەک/ ٢٨٠$\nماوەی کۆرس: ٢ مانگ /هەفتەی ٤ رۆژ / وانەی ٢٥ خولەک /١٥٠$\nوانەکان هەمووی پراکتیکە،بۆ هەموو ئاستێک لە قۆناغی١سەرەتایی تا زانکۆ و خوێندنی باڵا.\nکۆرسی ئۆنڵاینی تایبەت بە ( ..., IELTS , TOEFL) :\nماوەی کۆرس: ٢ مانگ /هەفتەی ٤ رۆژ / وانەی ٥٠ خولەک/ ٣٢٠$\nماوەی کۆرس: ١ مانگ /هەفتەی ٤ رۆژ / وانەی ٥٠ خولەک/ ١٧٥$\nلە ٦ بەیانی تا ١ شەو بە ئارەزووی خۆت کاتژمێرێک هەڵبژێرە بۆ خوێندن\nبۆ جۆنییەتی بەشداربون و زیاتر زانیاری هەر ئێستا پەیوەندی بکە بە\nAsiacell 0770 642 99 55\nKorek 0750 876 99 55\nسمارت ئینگلیش بۆ فێربوونی زمانی\nئینگلیزی به‌شێوازێكی ئاسان وخێرا -ئۆنلاین\nPosted by Immigration to Australia (کۆچ بۆ ئوسترالیا) at 9:02 PM No comments:\nLabels: alternatives to migration, English courses, legal migration, study abroad\nوەزارەتی كار: لەمەودوا پەیوەندی نێوان كرێكار و خاوەنكار بەپێی بنەما ئابو‌ورییەكان رێكدەخرێت\nوەزارەتی كار و كاروباری كۆمەڵایەتی هەرێمی كوردستان، رەشنووسی (یاسای كاری كوردستان) ئامادە دەكات و بەپێی ئەو رەشنووسە، لەمەودوا پەیوەندی نێوان كرێكار و خاوەنكار بەپێی بنەما ئابو‌ورییە پێشكەوتووەكان رێكدەخرێت و نابێت چیتر مافی كرێكار پێشێل بكرێت.\nبەپێی راگەیەنراوێكی وەزارەتی كار و كاروباری كۆمەڵایە تی، كە وێنەیەكی بۆ (رووداو) نێردراوە، بۆ یەكەمجار لە هەرێمی كوردستان رەشنووسی یاسایەكی تایبەت بە كار دادەڕێژێت و پێشكەشی ئەنجو‌ومەنی وەزیرانی حكومەتی هەرێمی كوردستانی دەكات بۆ پەسەندكردن و لە وێشەوە بۆ پەرلەمانی كوردستان بەمەبەستی دەنگدان لەسەری لە داهاتوودا.\nرەشنووسەكە لە 148 مادە پێكهاتووە و لە رێگەی بەستنی چەند وۆركشۆپێك و بە راوێژ لەگەڵ شارەزایانی نێودەوڵەتی و رێكخراوی كاری نێودەوڵەتی (ILO)ئامادە كراوە.\nوەك لە رەشنووسەكەدا هاتووە: "ئەم یاسایە ئەو رێوشوێنانە بۆ كرێكار دابین دەكات كە پێویستە بۆ پڕكردنەوەی پێداویستییە سەرەكییەكانی بەخێوكردنی خۆی و خێزانەكەی، هەروەك لایەنی كەمی كرێی كرێكاری بێتوانا دابین دەكات، كە نابێت رێككەوتن لەسەر كەمتر لەوە بكرێت و پشتیوانی یاسایشی بۆ دابین بكرێت.\nهەروەك رەشنو‌وسەكە پارێزگاری بۆ مێردمنداڵان فەراهەم دەكات و سزای بۆ هەر كەسێك دیاریكرد‌ووە كە منداڵی نەوجەوان دەقۆزێتەوە یان بۆ كاری قورس بەكاریان بهێنێت، جیا لەمەش پارێزگاریی زیاتری بۆ ئەو دایكانە دەستەبەر كردووە كە لە كەرتی تایبەت كار دەكەن و پێداویستی دایكایەتی و چاودێریی منداڵەكەی و پێدانی مۆڵەتی دایكایەتی لە كەرتی تایبەت بۆ فەراهەم كردووە.\nرەشنووسی یاساكە گرنگی بە مەشقی پیشەیی داوە بۆ ئەوەی كرێكاران لێهاتوویی لەكاری هونەری و پەرەپێدانی بۆ ئاستێكی بەرز بەدەست بێنن تاوەكو بتوانن دەستەبەری پێداویستییەكانی بازاڕی كار و پێویستی كەرتە جیاكانی كار بكەن.\nلە راگەیەنراوەكەی وەزارەتی كارو كاروباری كۆمەڵایەتیدا ئەوەش خراوەتەڕو‌و كە رەشنووسەكە هانی كەرتی تایبەتیش دەدات بۆ ئەوەی هاوكار بێت لە پرسی مەشقی پیشەیی لە چوارچێوەی پێدانی موڵەتی تایبەت بەخۆی و كاركردن شانبەشانی بنكەكانی مەشقی پیشەیی حكومی بۆ ئەوەی دەستی كاری ناوخۆ زیاتر بەكاربێت.\nلە 20/10/2013 وەزارەتی كار و كاروباری كۆمەڵایەتی بە نو‌وسراوی ژمارە (5179) رەشنووسی یاسای كاری تایبەت بە كوردستانی ئاراستەی ئەنجو‌ومەنی وەزیرانی هەرێمی كوردستان كردووە.\nLabels: alternatives to migration, job in Kurdistan, job opportunities, KRG job opportunities, KRG support, KRG support to returnees\nئاگادارییەک بۆ کاندیدانی تواناسازی\nوه‌زاره‌تی خوێندنی باڵاو توێژینه‌وه‌ی زانستی کاندیدانی بەرنامەی تواناسازی ئاگادار دەکاته‌وه کە وەرزێکی نوێی خولی زمانی ئینگلیزی لە هەر چوار سێنتەری (زانکۆی سەلاحەددین،زانکۆی دهۆک، زانکۆی کۆیە، زانکۆی سۆران) دەستپێدەکات .\nله ئاگاداریه‌كدا وه‌زاره‌تی خوێندنی باڵاو توێژینه‌وه‌ی زانست ئاماژه‌به‌وه‌ده‌كات: ئەو کاندیدانەی بەر نامەی تواناسازی کە تائێستا سەفەریان نەکردووە و خولی زمانی ئینگلیزیان لە ناوەوەی وڵات وەرنەگرتووە دەتوانن لە ڕێگای ئەم لینکەی خوارەوە ناوی خۆیان تۆمار بکەن لە یەکێک لەو سێنتەرانەی کە ئاماژەمان پێکردووە .\nفۆرمی داخوازی بۆ خۆتۆمار کردن لە سێنتەرەکانی زمانی ئینگلیزی لە ناوەوەی وڵات\nئەم پرۆژەیە هەلێكه بۆ کاندیدانی بەرنامەی تواناسازی کە بەر لە سەفەرکردنیان بۆ ماوەی (٦ مانگ) کۆرسی زمان وەربگرن و لەڕووی توانستی زمان و کەلتوورییەوە ئامادەبکرێن بۆ دەستپێکردنی خوێندن لە دەرەوەی وڵات، هەروەها کاندیدەکان لە ناو کۆرسەکەدا هەلیان بۆ دەڕەخسێت کە بەشداری دوو تاقیکردنەوەی ستانداردی توانستیی زمانی ئینگلیزی بکەن .\nPosted by Immigration to Australia (کۆچ بۆ ئوسترالیا) at 9:11 PM No comments:\nLabels: KRG scholarship, legal migration, study abroad\nرێگە لە بە قاچاخ رۆیشتن بۆ وڵاتانی ئەوروپا دەگیرێت\nدوای كارەساتی نقومبوونی كەشتییەكی پەنابەرانی نایاسایی لە نزیك دوورگەی لامبیدۆزای وڵاتی ئیتاڵیا لە سەرەتای ئەم مانگەو خنكانی زیاتر لە سەد پەنابەری سەرنشینی كەشتییەكە، هەریەك لە وڵاتانی یۆنان و ئیتاڵیا و ماڵتا رێككەوتن لەسەر هەماهەنگیكردنی یەكتر بۆ رێگەگرتن لە دزەكردنی نایاسایی پەنابەران بۆ نێو خاكی ئەو وڵاتانە.\nپەیوەست بەم پرسەوە ئیندۆنیس ساماراس، سەرۆك وەزیرانی یۆنان و ئینریكۆ لیتا، سەرۆك وەزیرانی ئیتاڵیا لە دوایین كۆبوونەوەیاندا لە رۆمای پایتەختی ئیتاڵیا رێككەوتن لەسەر پێكهێنانی گرووپی كاری هاوبەش بۆ هەماهەنگی لەنێوان حكومەتی هەردوو وڵات لەژێر رۆشنایی سەرۆكایەتی یۆنان بۆ یەكێتی ئەوروپا لە نیوەی یەكەمی ساڵی داهاتوو و سەرۆكایەتی ئیتاڵیا بۆ ئەو یەكێتییە لە نیوەی دووەمی ساڵی داهاتوو.\nهاوكات سەرۆك وەزیرانی یۆنان و ئیتاڵیا رێككەوتن لەسەر تا‌ووتوێكردنی پرسی پەنابەرانی نایاسایی كە لەچەند وڵاتێكەوە روو لە وڵاتانی ئەوروپا دەكەن، لە كۆنگرەی لوتكەی وڵاتانی ئەوروپا كە بڕیارە ئەمڕۆ پێنجشەممە ببەسترێ.\nسەرۆك وەزیرانی یۆنان و ئیتاڵیا هەروەها لە كۆنگرەیەكی رۆژنامەوانی هاوبەش رایانگەیاند:"بڕیارە پرسی دزەكردنی پەنابەرانی نایاسایی بەشێوەیەكی تێروتەسەل لە لوتكەی وڵاتانی ئەوروپا تاووتوێ بكرێ، چونكە ئەو پرسە بەگوێرەی پێویست چارەسەرنەكراوە".\nلای خۆیەوە ئینریكۆ لیتا، سەرۆك وەزیرانی ئیتالیا رایگەیاند:"بڕیار دراوە ژمارەی هێزەكانی (فرۆنتكس) كە ئەركی پاراستنی سنووری دەریایی ئەوروپا لە ئەستۆ دەگرن زیاتر بكرێ و پرسی دزەكردنی نایاسایی پەنابەران چارە بكرێ".\nرووداو- شەرق ئەوسەت\nPosted by Immigration to Australia (کۆچ بۆ ئوسترالیا) at 8:24 PM No comments:\nLabels: Death of asylum seeker, Death of Refugee, illegal migration, Migration to Italy\nبه‌بێ مه‌رج فیزا ده‌داته هاوڵاتیانی عیراق\nئیمارات له‌مه‌ودوا به‌بێ مه‌رج ڤیزا ده‌داته هاوڵاتیانی عیراق و ده‌توانن گه‌شته ئاسمانیه‌كانیان به‌ره‌و ئه‌و وڵاته رێكبخه‌ن له‌به‌رامبه‌ر پێدانی ته‌نها( 605) دۆلار بۆ نرخی ڤیزاكه.\nله‌به‌یاننامه‌یه‌كیدا وه‌زاره‌تی گواستنه‌وه‌ی عیراق ئاشكرایكرد، كۆمپانیای هێڵه‌كانی ئاسمانی عیراق له‌مه‌ودوا ڤیزای ئیمارات ده‌داته گه‌شتیارانی عیراق، به‌نرخی 605 دۆلار به‌پێی پسووڵه‌ی گه‌شت و هه‌موو مه‌رجێكی پێش وه‌خته‌ش بۆ داخڵبوونی ئیمارات لابراون.\nهه‌ر له‌به‌یاننامه‌كه‌دا وه‌زاره‌تی گواستنه‌وه‌ی عیراق ئه‌وه‌ی خسته‌ڕوو كه مه‌رجه پێشوه‌خته‌كان كه پێشتر له‌سه‌ر گه‌شتیارانی عیراق دانرابوون، له‌كاتی گه‌شت كردنیان بۆ ئیمارات له‌دوێنێوه لابراون و له‌ئێستادا هاوڵاتیان به‌بێ هیچ مه‌رجێك ده‌توانن گه‌شتی خۆیان رێكبه‌خه‌ن .\nپێشتر هه‌ردوو كۆمپانیای گه‌شتوگوزاری ئیمارات و فلای دوبه‌ی ڤیزای ئیمارات یان ده‌دایه هاوڵاتیانی عیراق به‌پێی چه‌ند مه‌رجێكی دیاری كراو، له‌وانه مانه‌وه له ئۆتێله‌كانی ئیمارات بۆ كاتێكی دیاریی كراو له‌گه‌ڵ به‌رنامه‌ی گه‌شت كردن ته‌نها بۆ ناوچه گه‌شتوگوزارییه‌كانی ئه‌و وڵاته.\nPosted by Immigration to Australia (کۆچ بۆ ئوسترالیا) at 9:26 PM No comments:\nLabels: alternatives to migration, Kurdish Migrants, legal migration\nئوسترالیەکان ڕایان چۆنە لەسەر پەناخوازان؟\nئوسترالیەکان دەڵێن کە ئەوان پشتگیرى لە فرە کەلتورى دەکەن بەڵام ڕاپرسیەکى نوێ ئەوە ئاشکرا دەکات کە یەک لە سێى ئوسترالیەکان لەو بڕوایەدان کە نابێت ئەو پەناخوازانەى بە بەلەم دەگەنە وڵاتەکەیان لەوێ نیشتەجێ بکرێن.\nڕێکخراوى زەماپینگ سۆشیەڵ کۆهیژن، ئەوە ڕادەگەیەنێت کە ژمارەى ئەو خەڵکانەى کە دەڵێن ئەو پەناخوازانەى کە بە بەلەم دەگەنە وڵاتەکەیان دەبێت بگەڕێنرێنەوە لە 23%ـەوە لە 2010دا زیادى کردوە بۆ 33% لە ئەمساڵدا.\nتەنها 18%یان دەڵێن ئەو پەناخوازانەى کە دەگەنە ئوسترالیا دەبێت ڕێگەیان پێبدرێت بۆ هەمیشە بمێننەوە، هەرچەندە ئەو ژمارەیە دەگاتە 70% لەلایەن ئەوانەى دەنگیان بۆ سەوزەکان داوە.\nڕاپۆرتەکە هەڵوێستی بەشداربووان لەبارەى فرەکەلتورى و کۆچ و متمانە بە سیاسییەکان و جیاکارى دەخاتەڕوو و هەروەها ئاماژە بەوەدەدات کە جیاکارییەکان لەسەر بنەماى ڕەگەز و نەژاد و ئاین زیادى کردووە بۆ بەرزترین ئاست لەوکاتەوەى لە 2007ـەوە ڕاپرسیەکان دەستیان پێکردووە.\nبەڵام نووسەرى ڕاپۆرتەکە، کە پڕۆفیسۆرزى زانکۆى مۆناش ئاندریو مارکیوس دەڵێت 84%ى وەڵامدەرەوەکانى ڕاپرسیەکە دەڵێن کە فرەکەلتورى بۆ ئوسترالیا باش بووە.\nپشتیوانى فرەکەلتورى لە ئاستێکى ئاوا بەرزدا مایەى سەرسوڕمانە لەکاتێکدا پشتیوانى لە کۆچکردن ناکەن، بەتایبەت لە هەندێ ناوچەى هەرێمیدا، بەگوتەى پڕۆفیسۆرەکە.\nئەو ڕاپرسیە هەروەها ئەوەى ئاشکرا کردووە کە متمانەى ئوسترالییەکان بە حکومەت کەم دەکات، کە چارەگێکى هاوڵاتیان ڕەزامەندن لەسەر ئەوەى کە سیاسییەکانى کانبێرا دەکرێت متمانەیان پێ بکرێت.\nئەو ڕاپرسیە ئەوەى ئاشکرا کردووە کە خەڵکى دکتۆرەکان و نەخۆشخانەکان و پۆلیس و هەواڵى تەلەفزیۆن زیاتر بەجێى متمانە دەزانن وەکولە پارتە سیاسیەکان.\nPosted by Immigration to Australia (کۆچ بۆ ئوسترالیا) at 10:18 AM No comments:\nLabels: Australian policy, illegal migration, Immigration to Australia, legal migration, migration to Australia\nژماره‌ی گه‌شتیاران له سلێمانی روو له‌زیادبوونه\nبه‌بۆنه‌ی جه‌ژنی قوربانی پیرۆز ژماره‌ی ئه‌و گه‌شتیارانه‌ی روویان له‌پارێزگای سلێمانی كرد، به‌شێوه‌یه‌كی به‌رچاو زیادی كرد به‌به‌راورد به‌جه‌ژنی ره‌مه‌زان و له‌ماوه‌ی شه‌ش رۆژدا ژماره‌ی گه‌شتیاران گه‌یشته زیاتر له 30 هه‌زار كه‌س.\nسه‌رچاوه‌یه‌ك له راگه‌یاندنی گه‌شتوگوزاری سلێمانی به‌خه‌ندانی راگه‌یاند، له‌گه‌ڵ ئه‌وه‌ی پێشبینی ده‌كرا ژماره‌ی گه‌شتیاران بۆ پارێزگای سلێمانی به‌هۆی هاتنی وه‌رزی سه‌رما، روو له‌كه‌مبوون بكات به‌ڵام به‌پێچه‌وانه‌وه ئه‌و ژماره‌یه به‌شێوه‌یه‌كی به‌رچاو بەراورد بە جەژنی ڕەمەزانی ئەمساڵ رووی له‌زیادبوون كرد.\nبه‌وته‌ی سه‌رچاوه‌كه، " له جەژنی ڕەمەزانی ئەمساڵدا ته‌نها ٢٢ هەزار گەشتیار ڕوویان لە شاری سلێمانی کردبوو، بەڵام هاتنی وەرزی سەرما نەبووه هۆکار بۆ کەمبوونەوەی هاتنی گەشتیاران و بگرە هاتنی گەشتیاران زیادیکرد تەنها لە ماوەی ٦ ڕۆژدا له‌رۆژانی (11/10 تا 16/10) ژماره‌ی گەشتیاران لە سنووری شاری سلیمانی گه‌یشته ٣١١٧٥ كه‌س".\nسه‌رچاوه‌كه رایگه‌یاند، " له‌ڕێی فڕۆکەخانەی نێودەوڵەتی سلێمانی 2 هه‌زار و 600 گه‌شتیار و له بازگەی (عەربەت- تاسڵوجە) 21 هه‌زار و 208 گه‌شتیار و له مەرزی نێودەوڵەتی باشماخ 7 هه‌زارو 367 گه‌شتیار له‌ماوه‌ی ئه‌و شه‌ش رۆژه‌دا هاتوونه‌ته ناو شاری سلێمانی.\nسه‌رچاوه‌كه ئه‌وه‌شی ئاشكرا كرد كه ئه‌و ژماره‌یه له‌رۆژانی دوایی جه‌ژن و دواتریش روو له‌زیادبوون ده‌كات و خه‌ندان له‌دوا ئاماری ژماره‌ی گه‌شتیاران بۆ پارێزگای سلێمانی ئاگادا ده‌كاته‌وه.\nPosted by Immigration to Australia (کۆچ بۆ ئوسترالیا) at 11:12 PM No comments:\nLabels: alternatives to migration, investment in Kurdistan Region, Kurdish tourism, Kurdistan Region, Tourism\nوه‌زاره‌تی كار و رێكخراوی ILO پلانێك بۆ سیاسه‌تی ...\nئوسترالیا چۆن سنوورەکانى پاراستووە لە پەناخوازان ل...\nداواکارى پێشکەش بکە تەنها سێ ڕۆژ ماوە گەشت بکەیت ب...\nخولی تایبەت لەبارەی کۆچی نایاسایی بۆ ڕۆژنامەنوسانی...\nبۆ یەکەم جار لە کوردستان: بە سکایپ کۆرسی زمانی ئین...\nوەزارەتی كار: لەمەودوا پەیوەندی نێوان كرێكار و خاو...\nرێگە لە بە قاچاخ رۆیشتن بۆ وڵاتانی ئەوروپا دەگیرێت...


2020-07-10 19:48 136 جار بینراوە کۆمێنت\nپێگەی ئەلكترۆنی"فوكس"و ڕۆژنامەی "بیلد"ی ئەڵمانی بەپشت بەستن بەڕاپۆرتێكی هەواڵگری ئەڵمانیا كەپێنج شەممەی دوێنێ 9ی تەموزی2020 بڵاویانكردەوە سیخوڕێكی میسری لەناو نوسینگەی ڕۆژنامەنوسی حكومەتی ئەڵمانی و بەدیاریكراوی لەنزیك"شتێڤان زایبرت"ی وتەبێژی ڕاوێژكاری ئەڵمانیا ئەنگێلا مێركل ئاشكرابوو كە بۆ هەواڵگری میسری ساڵانێكە لەپێشوازی میوانەكانی نوسینگەی ڕاگەیاندنی ڕاوێژكاری ئەڵمانیا كاریكردووە.\nڕۆژنامەی "بیلد" ئاماژەی بەوەداوە لەكانونی یەكەمی ساڵی ڕابردوودا بەئاگاداری داواكاری گشتی پۆلیسی ئیتیحادی تاوانەكان لەدژی گومانلێكراوێكی میسری دۆسییەی بەدواداچوون و لێكۆڵینەوەی دەستپێكردەوە لەم بارەیەوە وتەبێژی ئەنگێلامێركلی ڕاوێژكاری ئەڵمانیا روونیكردەوە ئەو تۆمەتبارە ساڵانێكی زۆر بۆ هەواڵگری میسری كاریكردووەو لێكۆڵینەوەكانیش لەسەر ئەو دۆسیەیە بەردەوامە، لەو ڕاپۆرتەی هەواڵگری ئەڵمانیدا ئەوەش هاتووە دەزگا هەواڵگریەكانی میسری لەهەوڵی ئەوەدابوون ئەو هاوڵاتیە میسریانە ڕاكێشنە ناو كاری هەواڵگریەوەو لەبەرژەوەندی میسر كاریان پێبكەن.\nڕاپۆرتەكەی دەزگای هەواڵگری ئەڵمانیا ئەوەشی ئاشكرا كردووە لەوڵاتی ئەڵمانیا دوو دەزگای هەواڵگری میسری بەناوەكانی"دەزگای ئاسایشی نیشتیمانی و دەزگای گشتی هەواڵگری"لەبەرژەوەندی میسر كاردەكەن و ئامانجیشیان كۆكردنەوەی زانیاریە لەسەر ئەو بەرهەڵستكارە میسریانەی كە لە ئەڵمانیا دەژین بەنمونەی ئەندامانی گروپی ئیخوان موسلیمین.\nسایتی"فوكس"ی ئەڵمانی ئەوەشی ئاشكراكردووە كەسانی تری بەڕەگەز میسری كە هەندێكیان ئەندامانی كۆمەڵەی قیبتیە مەسیحیەكانن دەكرێ لەلایەن هەواڵگری ئەڵمانیاوە چاویان بخرێتەسەر.\nڕۆژنامەی"دی ڤێلت"یش لەم بارەیەوە نوسیویەتی ئەو زانیاریانە نەزانراوە كە ئەو سیخوڕە بۆ هەواڵگری میسری گواستویەتیەوە بەڵام ئەگەری ئەوە هەیەی ئەو سیخوڕە زانیاری لەسەر ڕۆژنامەنوسان لەبەرژەوەندی حكومەتی عەبدولفەتاح سیسی كۆكردبێتەوەو هەتا ئێستاش حكومەتی میسری هیچ كاردانەوەو لێدوانێكی لەسەر ئەو دۆسیەیە نەبووە.\nنرخی نوێی نەوت لە بازاڕەكانی وزەی جیهاندا 2020-08-01 16:13\nئیسرائیل و ئەمریكا لە بواری بەرگریی ئاسمانیدا رێككەوتنێكیان واژۆكرد 2020-07-31 23:31\nترەمپ: لەهەڵبژاردنی داهاتوو پێشبینی ئەنجامدانی ساختەكاری دەكەم 2020-07-31 17:27\nنوێترین نرخی نەوتی خاو لە PUKNOW بزانە 2020-07-31 11:40\n7 پەیامی مەكتەبی سیاسی یەكێتی بۆ یادی جینۆسایدی كورد...


مانچستەر پێنج یاریزانی بۆ فرۆشتن دەخاتە ڕوو لە گواستنەوەکانی هاوین – Yariga.net یاریگانێت\nدەستپێك/ئینگڵته‌را/مانچستەر پێنج یاریزانی بۆ فرۆشتن دەخاتە ڕوو لە گواستنەوەکانی هاوین\nمانچستەر پێنج یاریزانی بۆ فرۆشتن دەخاتە ڕوو لە گواستنەوەکانی هاوین\nیاریگا- بۆ دەستکەوتنی پارەی تەواو لە پێناو ئەنجامدانی گرێبەستی گەورە، مانچستەر یونایتد پێنج یاریزانی دەخاتە ڕوو لە بازاڕی گواستنەوەکانی هاوینە.\nبە گوێرەی زانیارییەکانی ڕۆژنامەی “میرۆر”ی بەریتانی، بەرپرسانی کارگێڕی مانچستەر، لە نێویشیاندا ئێد وودواردی جێگری سەۆکی جێبەجێکار داوایان لە ئۆڵی گونار سۆڵشایەری ڕاهێنەر کردووە کە لە پێناو دەستخستنی پارەی تەواو، هەڵبستێت بەفرۆشتنی چەند یاریزانێک.\nجۆدان سانچۆ ئامانجی یەکەمی مان یوە وەک گواستنەوەیەکی گەورە، بۆ ئەو مەبەستەش پێویستە کەمترین بڕە پارە لەسەر دارایی یانەکە بکەوێت لە کڕینیدا، بە تایبەت کاتێک بروسیا دۆرتمۆند بڕی 110 ملیۆن پاوەندی وەک نرخی یاریزانە ئینگلیزیەکە دیاری کردووە.\nڕۆژنامەکە ناوی ئەو یاریزانانەی ئاشکرا کردووە کە مانچستەر پلانی فرۆشتنیانی داناوە. لەوانە; ئەلێکسیس سانچێز کە ئێستا بە خواستن لە ئینتەر میلانە و، ناوبراو هەفتانە 400 هەزار پاوەند مووچەی هەفتانەی هەیە لە مان یو، یانەکەش نیازی نییە لە گەڕاندنەوەی بۆ ڕیزەکانی.\nجگە لە سانچێس، هەریەکە لە کریس سمۆڵینگ، کە ئەمەشیان هەر لە ئیتاڵیایە و بە خواستن بۆ ڕۆما یاری دەکات، هەروەها جیسی لینگارد و ئاندرێس پێرێرا و فیڵ جۆنس، لیستە پێنج یاریزانیەکەی مانچستەر تەواو دەکەن لە پێناو ئەنجامدانی گرێبەستی گرانبەها و کەمتر کەوتنی بڕە پارە لەسەر دارایی یانەکە، بە تایبەت دوای لێکەوتەکانی ڤایرۆسی کۆرۆنا.\nسۆڵشایەر، مانچستەر یونایتد،


زیکری گه‌ڕانه‌وه له سه‌فه‌ر - بابەت ئاین زیکری گه‌ڕانه‌وه له سه‌فه‌ر %\nماڵ ⁄ ئاین ⁄ زیکری گه‌ڕانه‌وه له سه‌فه‌ر\n(( يُكَبِّرُ عَلَى كُلِّ شَرَفٍ ثَلاثَ تَكْبيرَاتٍ، ثُمَّ يَقُولُ: لَا إِلَهَ إِلاَّ اللهُ وَحْدَهُ لا شَرِيْكَ لَهُ، لَهُ الـمُلْكُ ولَهُ الـحَمْدُ، وهُوَ عَلَى كُلِّ شَيءٍ قَدِيرٌ، آيبُونَ، تَائِبُونَ، عَابِدُونَ، لِرَبِّنَا حَامِدُونَ، صَدَقَ اللهُ وَعْدَهُ، وَنَصَرَ عَبْدَهُ، وهَزَمَ الأحْزَابَ وَحْدَه )). (٢٥٨)\nـ عن عبد الله بن عمر رضي الله عنهما قال: كان رسول الله إذا قفل من غزو أو حج أو عمرة قال: . . .\nلە عبدالله بن عمر (ڕەزای خودایان لێ بێت): پێغەمبەری خودا ئەگەر لە غەزا یان لە حەج بگەڕایەتەوە لەسەر هەر بەرزایی یەک سێ تەکبیر (أللهُ أكبَر)ی دەکردو پاشان دەیفەرموو: (هیچ پەرستراوێک نی یە بە هەق جگە لە (ألله) تاک و تەنیاو بێ شەریکە، موڵک و ستایش و دەستەڵات هەر بۆ ئەوەو بەسەر هەموو شتێکدا بە توانایە، بە تەوبەو پەشیمانی و بەندایەتی و سوپاسگوزاری یەوە بۆ خودا لە گەشتەکەمان گەڕاینەوە، خودای گەورە بەڵێنەکەی بەجێ هێناو بەندەکەی خۆی سەرخست، بەتەنیا هەموو کۆمەڵ ولایەنەکانی تێک شکاند).\nـــ سوننەتە کاتێ کە ئینسان بەرەو ماڵ و ئاوایی گەڕایەوە لەسەر هەر بەرزاییەک سێ تەکبیر (أللهُ أكبَر) لێ بداو، پاشان ئەوەی سەرەوە بڵێ: (هیچ پەرستراوێک نی یە بە هەق جگە لە (ألله) تاک و تەنیاو بێ شەریکە . . . . ).\nهەروەها بخوێنەوەدوعای چوونە ئاودەست (توالێت)\nدوعازيكرزیکری گه‌ڕانه‌وه له سه‌فه‌ر


:: PM:08:59:03/04/2019 \nكۆمپانیای به‌ناوبانگی نۆكیا له نوێترین كاریدا مۆبایلێكی تری خسته بازاڕه‌وه، كه به‌شیوازێكی زۆر جیاواز و به‌هێز دروستی كردووه و ناوازه‌ترین كامێرای بۆ داناوه.\nله ماڵپه‌ڕی "theverge" دا بڵاو كراوه‌ته‌وه، كه نۆكیا مۆبایلێكی زۆر به‌هێز و جیاوازی خستووه‌ته بازاڕه‌وه و ئاماژه‌ی پێ داوه، كۆمپانیای فیندله‌ندی نۆكیا نوێترین به‌رهه‌می به‌ناوی "Nokia X71"ی نمایش كرد، به نوێترین دیزاین و به‌هێزترین سیسته‌م، جگه له‌وه‌یش كامێرایه‌كی بۆ داناوه كه 48 مێگاپێكسڵه.\nمۆبایله نوێیه‌كه‌ی نۆكیا به شاشه‌یه‌كی گه‌وره دروست كراوه كه قه‌باره‌كه‌ی 6.39 ئینجه له‌گه‌ڵ ڕوونی شاشه‌ی Full HD كه ئه‌مه‌یش جوانییه‌كی زۆری داوه به مۆبایله‌كه، هه‌روه‌ها ئه‌وه‌یش گوتراوه كه ئه‌م مۆبایله پرۆسێسه‌ری 710 مێگاهێرتزه له‌گه‌ڵ ڕامی شه‌ش گێگابایته كه ئه‌مه‌یش هێزێكی زۆری پێ به‌خشییه‌وه و وای لێ كردووه به‌باشترینه‌كان دابنرێت.\nسه‌ڕه‌ڕای ئه‌وه‌ی ئه‌م مۆبایله خاوه‌ن دیزاینێكی زۆر جوان و تایبه‌تمه‌ندی زۆر ناوازه‌یه، هه‌روه‌ها كامێرای سێڵفی 24 مێگاپێكسڵه و كامێرای دواوه‌شی 48 مێگاپێكسڵه، له‌گه‌ڵ پاترییه‌كی به‌هێز كه 4500 میلی ئه‌مپێره كه ئه‌مه‌یش وای كردووه نرخه‌كه‌ی بگاته 385 دۆلاری ئه‌مه‌ریكی.\nنۆكیا كۆمپانیایه‌كی فیندله‌ندییه، سه‌ره‌تا له ساڵی 1856 له شاری "هێلنسكی" له "فینله‌ندا" دامه‌زراوه و وه‌ك كۆمپانیایه‌كی پسپۆڕ له بواری ته‌خته و پیڵاوی لاستیكیدا ده‌ستی پێ كردووه، به‌ڵام له ساڵی 1972 و به مه‌به‌ستی سه‌ربازیی یه‌كه‌مین مۆبایلی به‌رهه‌م هێناوه، ئێسته یه‌كێكه له كۆمپانیا به‌ناوبانگه‌كانی دنیا بۆ دروستكردنی مۆبایلی زیره‌ك.\nئه‌م بابه‌ته 2711 جار خوێنراوه‌ته‌وه


جامعة سوران - المۆتمر الدولي لجامعة سوران (التحدیات الحالیة والمستقبلیة للغة اڵام في أقلیم كوردستان)\nالمۆتمر الدولي لجامعة سوران (التحدیات الحالیة والمستقبلیة للغة اڵام في أقلیم كوردستان)\nنشر بتاريخ: الثلاثاء، 23 أيار 2017 21:12\nفي یومي الإثنین و الثلاثا‌و الموافق ٢٢-٢٣/ ٥/ ٢٠١٧ و بمشاركة جمع كبیر من الباحثین من داخل الاقلیم وخارجه، أقیم المۆتمر الدولي في جامعة سوران وتحت شعار (التحدیات الحالیة والمستقبلیة للغة اڵام في أقلیم كوردستان ). وقد أقام المۆتمر قسم اللغة الكوردیة في كلیة التربیة وبمشاركة مركز هندرین للغات والتراث، ویعد هذا المۆتمر اڵاول لقسم اللغة الكوردیة في كلیة التربیة والمۆتمر الثاني لمركز هندرین، إذ تم تقدیم قرابة ٢٥ بحثا تضمنتها بحوث دولیة ومحلیة.\nافتتح المۆتمر في یومه اڵاول وبحضور سعادة "د. مصلح مصطفی" رئیس جامعة سوران، والسید" علي عوني" مسۆول الفرع العاشر للحزب الدیمقراطي الكوردستاني والمختص في اڵادب الكوردي، وكما حضر مساعد و رئیس الجامعة و عمدا‌ء الكلیات وعدد كبیر من اڵاساتیذ والطلبة.\nاستهل الافتتاح بالوقوف دقیقة صمت ترحما علی أرواح الشهدا‌و، وبعدها ألقی سعادة رئیس الجامعة كلمته مرحبا فیها بالحضور والباحثین، وأشار سعادته إلی أنه من واجب الجامعة بحث ومناقشة القضایا والإشكالیات التي تحیط بالمجتمع بشكل أكادیمي وعلمي.\nوتم خلال المۆتمر عرض فیلم وثائقي، وبعده تم تقدیم البحوث والتي عرض الباحثون فیها أفكارهم ورۆاهم، والتي من المقرر أن یتم تقدیم هذه اڵافكار والرۆی للجهات المختصة للنظر فیها والاستفادة منها.\nالصور: هادی حسین، فرید قادر


مه‌لا و هه‌ڵبژاردن ….. سه‌نگه‌ر زراری – Denegkan\nbyسه‌نگه‌ر\tJuly 19, 2009\tگشتی\nمه‌لا و هه‌ڵبژاردن\nكاتێ ده‌چییه خوتبه‌ی هه‌ندێ مامۆستای ئایینی، وا ده‌زانی شه‌رحی "عه‌وامل جورجانی"ت بۆ ده‌كه‌ن، كه ئایه‌تێك یان فه‌رمووده‌یه‌ك ده‌هێننه‌وه، جارێ به‌ر له هه‌موو شتێك باسی ئه‌و فاعیل و مه‌فعولیی بیهیانه ده‌كه‌ن كه له ئایه‌ت و فه‌رمووده‌كان به‌كارهاتوون و كاریگه‌ری ئه‌و زمانه جوانه‌ی كه له قورئان به‌كارهاتووه، هه‌ندێ له پیره‌مێرده‌كانیش، به‌بێ ئه‌وه‌ی شتێك له‌و قه‌واعیده زمانییه بزانن و تێی بگه‌ن، سه‌ری به‌دیاره‌وه باده‌ده‌ن و سوبحانه‌ڵڵای بۆ ده‌كه‌ن.\nئه‌ركی مامۆستایانی ئایینی زۆر له‌وه گه‌وره‌تر و زیاتره كه ئێمه لای ئه‌م جۆره مه‌لایه ده‌یبینین و ده‌یبیستین، سه‌یری وڵاتێكی وه‌كو ئێران بكه كه مزگه‌وتی گه‌وره‌ی تارانی بۆ باسكردنی پێشهات و رووداوه چاره‌نووسسازه‌كانی وڵات ته‌رخانكردووه و هه‌رجاره و كه‌سێكی ده‌سه‌ڵاتدار و زانای ئه‌و وڵاته وتاری هه‌ینی تێدا پێشكه‌شی نه‌ك ته‌نها ئاماده‌بووانی مزگه‌وته‌كه، به‌ڵكو پێشكه‌شی هه‌موو گه‌لی ئێرانی ده‌كات و هه‌ندێجاریش هه‌ر له‌وێوه په‌یامی ئه‌و حكومه‌ته بۆ وڵاتانی دنیا ده‌نێرێت. یان سه‌یری ناوه‌ڕاست وخوارووی عێراق بكه، گه‌لێ له ده‌سه‌ڵاتدارنی عێراقی له ئه‌ندام په‌رله‌مان و سه‌رۆك حزب و كوتله‌كان، هه‌فتانه په‌یامه‌كانیان له رێگای وتاری هه‌ینییه‌وه ده‌گه‌یننه دۆست و دوژمنه‌كانیان.\nلێره‌دا قسه‌ی من له‌سه‌ر ئه‌وه نییه كه باسی تێكه‌ڵاوی دین و سیاسه‌ت و به ئایینكردنی سیاسه‌ت و.. بكه‌م، ئه‌مانه بابه‌تی دیكه‌ن و قسه‌ی زیاتر هه‌ڵده‌گرن، به‌ڵكو مه‌به‌ستم ئه‌وه‌یه بڵێم وتاری رۆژی هه‌ینی، بۆ ئه‌وه دانراوه كه هه‌میشه خه‌ڵك له شته نوێ و سه‌رده‌مییه‌كان و ئه‌و شتانه ئاگادار بكرێنه‌وه كه ئێستا و له‌م كاته‌دا پێویستن، نه‌ك جووینه‌وه‌ی رابردوو به شێوه‌یه‌ك كه سوودێكی نه‌بێت و خه‌ڵك خه‌ویان به‌دیارییه‌وه بێت.\nوتارێكی "عه‌لی خامنه‌یی" رابه‌ری كۆماری ئیسلامی ئێران، وای كرد هه‌موو جیهان بێته قسه و خۆپیشاندانه‌كانی ناو ئێران تووندتر بێته‌وه و كوشتن و برینداربوونی لێبكه‌وێته‌وه، له‌وه گه‌ڕێ كه تووندوتیژی لێكه‌وته‌وه، مه‌به‌ستم دیوه‌كه‌ی تری مه‌سه‌له‌كه‌یه، ئه‌ویش كاریگه‌ری وتاری هه‌ینییه له‌سه‌ر خه‌ڵك و جیهان.\nوتاری هه‌ینی بۆ ئه‌وه نییه له پرسه‌كانی رۆژ دوور بكه‌ویته‌وه، به‌ڵكو بۆ ئه‌وه‌یه مامۆستایانی ئایینی هه‌ڵوێستیان له هه‌موو پرسه‌كانی سه‌رده‌مدا هه‌بێت و قسه و هه‌ڵوێستی خۆیان هه‌بێت، ئه‌گه‌ر له‌به‌ر خۆشیان نه‌بێت، له‌به‌رئه‌وه پێویسته، چونكه مامۆستایانی ئایینی پێشه‌وای خه‌ڵكن و خه‌ڵك گوێرایه‌ڵیان ده‌بێت، خه‌ڵكێكی زۆر هه‌ن هه‌ڵویستی خۆیان له‌سه‌ر هه‌ڵوێستی مامۆستایانی ئایینی بنیات ده‌نێن، بۆیه‌ش ئه‌وه‌نده گێڕانه‌وه‌ی رابردوو و دووباره‌كردنه‌وه‌ی رسته‌ی سواوی وه‌كو "خێر بكه‌ن و گوناهـ مه‌كه‌ن"، "نوێژ بكه‌ن و رۆژوو بگرن" سوودی نییه، ئه‌وه‌نده‌ی ئه‌وه گرنگه كه رووداوێكی ئه‌مڕۆ بۆ ئه‌م خه‌ڵكه روون بكه‌یته‌وه و هه‌ڵوێستی ئایینی پیرۆزی ئیسلامی له‌باره‌یه‌وه بخه‌یه‌ڕوو، حه‌تمه‌ن ئه‌مه خێرێكی گه‌وره‌شه. بۆ نموونه زۆر گرنگه له‌م چه‌ند خوتبانه‌ی ئێستا، باسی هه‌ڵبژاردن بكرێت و روون بكرێته‌وه كه داخوا ده‌نگ بده‌ین یان نه‌ی ده‌ین.. یانیش پێمان بڵێن چی بكه‌ین باشه.\nPrevious به‌كر ئه‌حمه‌د له‌دیدارێكی ئاڵای ئازادیدا\nNext ڕووناکبیران و هه‌ڵبژاردنه‌کان


به‌ڤیدیۆ.. پێشمەرگەیەك 30 هەزار ڤیدیۆ و پێگەی داعش هاك دەكات\nسەرەتا»هه‌واڵ»به‌ڤیدیۆ.. پێشمەرگەیەك 30 هەزار ڤیدیۆ و پێگەی داعش هاك دەكات\nلەلایەن andam omar لە 05/03/2016 0 Comments\nگەنجێكی شاری دهۆك ماوەی ساڵێكە خەریكی هاككردن و لەناوبردنی ڤیدیۆ و پێگە ئەلیكترۆنییەكانی تیرۆریستانی داعشە و لە شوێنیان وێنە و ڤیدیۆی قارەمانێتی و سەركەوتنەكانی پێشمەرگە دادەنێت. وەك خۆی دەڵێ، “تا ئێستە زیاتر لە 30 هەزار ڤیدیۆ و پێگەی داعشی هاك كردوون”.\nشوان بەرواری كە بە “شووشوو بەرواری” ناسراوە، ئەو گەنجەی بووەتە بەڵایەكی گەورە بۆ تیرۆریستانی داعش و ئاماژە بەوە دەدات، ماوەی چەند ساڵێكە خەریكی خۆپێگەیاندنە لە بواری تەكنۆلۆجیای ئای تی، بۆیە گەیشتووەتە ئەو قۆناغەی دەتوانێ دەست بەسەر پێگەی ئەلیكترۆنیدا بگرێ.\nبەرواری لەبارەی چۆنیەتیی بیرۆكەكەی بۆ دژایەتی داعش بە “وشە”ی راگەیاند، “لە سەرەتای هاتنی داعش بۆ ناوچەكانی كوردستان كە دواتر دەستیان كرد بە بڵاوكردنەوەی وێنە و ڤیدیۆی ناشیاوی خۆیان لەناو تۆڕەكانی كۆمەڵایەتی، هەستم كرد كاردانەوەی خراپ لەسەر باری دەروونی هاووڵاتییان بەتایبەت ژن و منداڵ دادەنێت، بۆیە موڵەتم لە ئاسایشی دهۆك وەرگرت و بە ئەركی خۆم زانی وەك تاكێكی كوردستان كار لەسەر هاككردن و لەناوبردنی ئەو ڤیدیۆ و پێگانە بكەم و كردم”.\nداعش لە 3ی ئابی 2014 رووی كردە ناوچەكانی كوردستان و شنگاڵی داگیر كرد، دواتر لە سنووری مەخموور و جەلەولا نزیك بووەوە لە كوردستان و سەرەتا ترسی لای هاووڵاتییان دروست كرد، بەڵام دواتر نەیتوانی بەردەوام بێت و پێشمەرگە غرووری شكاندن.\nشووشوو بەرواری زیاتر دەڵێ “ماوەی ساڵێكە تەنیا خەریكی لەناوبردن و هاككردنی ڤیدیۆ و پێگەكانی ئەلیكترۆنیی داعشم و تا ئێستە نێزیكەی 30 هەزار ڤیدیۆ و پێگەیانم لەناو بردووە كە بە زۆری حاڵەتەكانی سەربڕین، كوشتن، هەڕەشە لە پێشمەرگە و دەستدرێژیی سێكسی بوون بەشێوەی دڕندە”.\n“هەندێك لەو پێگانەی هاكی دەكەم، نزیكەی 100 ڤیدیۆی تێدایە و هەر هەموویان پێكەوە هاك دەبن و لە بری ئەو تۆمارە وەحشییانە، ڤیدیۆی سەركەوتنەكانی پێشمەرگە و قارەمانێتی كوردستانیان لە دژی داعش دەوەشێنم و هیچ كەسیش ناتوانێ ئەو ڤیدیۆیانە لەناو ببات كە من لە شوێنی ڤیدیۆ هاككراوەكان دایدەنێم”، گەنجەكەی دهۆك وای گوت.\nداعش كە لە 3ی حوەزیرانی 2014ەوە رووی لە عێراق كردووە، یەكێك لەو رێگانەی زۆر سوودی لێ بینی بۆ بڵاوكردنەوەی تۆقاندن، بەكارهێنانی تۆڕەكانی كۆمەڵایەتی بوو.\nشوان بەرواری لەبارەی كاریگەرترین ڤیدیۆ كە ئەوی ورووژاند بۆ دژایەتی داعش، ئاشكرای كرد “سەربڕینی فەرماندەی پێشمەرگە هوجام سوورچی بەشێوەیەكی زۆر دڕندانە لەلایەن داعشەوە پاڵنەری سەرەكی بوو بۆ راگەیاندنی شەڕی من لەگەڵ داعش، بۆیە ئێستە تەنیا ڤیدیۆ قێزەونەكانی داعش لە سنووری مووسڵ لەناو نابەم، بەڵكو لە هەموو ویلایەتەكانی داعش لە سووریا و عێراق و چەند شوێنی تریش دەگەڕێم و لەناویان دەبەم”.\nداعش كاردانەوەی توندی بەرامبەر شوان بەرواری نواندووە و لە پێگە ئەلیكترۆنییەكانی خۆیانەوە لە تۆڕەكانی كۆمەڵایەتی فەیسبووك و تویتەر داوای زانیاری لە هەر كەس دەكەن كە شووشوو بەرواری دەناسێ و ئاگەداریان بكات.\nبەرواری لە بەرامبەردا رای دەگەیەنێت “جگە لە داوای زانیاری لەبارەی من لەلایەن داعشەوە، چەند جارێك لە رێگەی نامەی راستەوخۆوە هەڕەشەی كوشتنیان لە خۆم كردووە، بەڵام با دڵنیابن سامیان نییە لەلام و وەك پێشمەرگەی ئەلیكترۆنی بەردەوام دەبم تا ئەوكاتەی كوردستان هیچ مەترسی تیرۆری لەسەر نامێنێ”.\n“داعش دەزانێ من چ كێشەیەكم بۆ دروست كردوون، بۆیە وا تووڕەن بە كارەكانم، تۆڕەكانی كۆمەڵایەتی كەناڵی گرنگ بوون بۆ بڵاوكردنەوەی چالاكی ئەوان، بەڵام من لەو شەڕەدا هەراسانم كردوون و دەنگیان زۆر بە كزی دەگاتە ئێستە، بۆیە خۆیان دەزانن چ زیانێكم لێ داون” بەرواری وا دەڵێ.\nبەرواری نیگەرانە لەوەی بەهۆی خوێندنی زانكۆوە كاتی تەواوی نییە بۆ دژایەتی داعش، بەڵام دووپاتی دەكاتەوە كە بەڵێنی بە كوردستان و پێشمەرگە داوە هەر كاتێكی زیادەی هەبێ بۆ شكاندنی داعش لەڕووی ئەلیكترۆنییەوە، بەكاری دێنێت و هەركاتیش خوێندنی تەواو كرد وەك دووپاتی كردەوە “هەموو كاتم دەخەمە دژایەتی تیرۆرەوە”.\nئەوەیشی ئاشكرا كرد كە لەو كارەیدا ئاسایش، پێشمەرگە و خەڵكی هاوكاری دەكەن لە ناساندنی پێگەكان یاخۆ لینكی ڤیدیۆكان و ئەویش بە زوویی كار لەسەر هاككردنیان دەكات.\nوشە/ دهۆك- نەوزاد هلۆری\nبابەتەكانی پێشووترنوێترین زانیاری دەربارەی کردنەوەی وێنە و ڤیدیۆی فەیسبووکی خۆڕایی\nبابەتی دواتر جیاوازی کامێرای نێوان Xiaomi Mi 5 وIPHONE S6 PLUS و iphone s6 له‌کاتی ڕاوه‌شاندا !\nچۆنیه‌تی كارپێكردنی فلاش میمۆری و ماوس و كیبۆرد بۆ ئه‌ندرۆید وه فلاش میمۆری بۆ ios (جه‌یلبرێك)\nلەلایەن Tech Eye 29/01/2017\nئه‌گه‌ر زۆربه‌ی كاره‌كانت به مۆبایله و ماندوو بووی به‌نووسین به مۆبایله‌كت ئه‌وا ده‌توانی مۆبایله‌كه‌ت دابنێیت…\nمۆتۆرۆلا مۆبایلێك دروست دەكات کە توانای چەمانەوەی هەیە\nلەلایەن Tech Eye 26/05/2016\nكۆمپانیای مۆتۆرۆلا جۆرە مۆبایلێك دروست دەكات كە لەتوانادا هەیە بچەمێتەوەو بە سیستەمی ئەندرۆیدیش كار دەكات.…\nوانه‌ی بیست:چۆنیه‌تی ناردنی شت له Ps بۆ Pr\nچۆنیه‌تی زیادكردنی به‌شی فللۆ Follow بۆ فه‌یسبووك\nلەلایەن Darya ismail 17/04/2016\nسڵاوتان لێبێ هاوڕێیان له‌م وانه‌یه‌دا باس له چۆنیه‌تی زیادكردنی به‌شی Follow ده‌كه‌ین بۆ فه‌یسبووك\nئەگەر بەكارهێنەری فەیسبوكیت، تا زووە ئەم زانیارییانەت بسڕەوە\nلەلایەن Tech Eye 31/05/2016\nلەئێستادا تۆڕی كۆمەڵایەتی فەیسبووك زیاتر لە 1.5 ملیار بەكارهێنەری هەیە، كە دەكاتە چارەكێكی دانیشتوانی سەر…\nچەند زانیارییەكی سەرسوڕهێن سەبارەت بە تویتەر\nماڵپەڕی توویتەر، یەكێكە لەبەربڵاوترین تۆڕە كۆمەڵایەتییەكان لە سەرتاسەری جیهاندا. ئەمانەی خوارەوە چەند زانیارییەكن سەبارەت بەو…\nیاری (ALAN WAKE) بۆ کۆمپیوته‌ر – یاریه‌کی ترسناک (داگرتن)\nلەلایەن awder omer 26/07/2016\nیاری ALAN WAKE له ٢٩ ی ٢ ی ٢٠١٢ بۆ کۆمپیوته‌ر بڵاوکراوه‌ته‌وه یاریه‌که له جۆری…\nفێركارى : چۆنیه‌تى گۆڕینى ووشه‌ى نهێنى فاست لینك به ئاسانترین شێوه\nلەلایەن Tech Eye 25/08/2016\nزۆر جار وا پێویست ده‌كات كه ژماره‌ى نهێنى ئامیره‌كه‌مان بگۆرین , ئه‌مه‌ش له‌به‌ر ئه‌وه‌ى به‌شێك…


سەعید مستەفا هەركی: پاسەوانی بەرپرسان رێكدەخرێنەوە | دەزگاى زارى کرمانجى\nرەمەزان هەرنی – هەولێر : لەدوای پەسەندكردنی پرۆژەی چاكسازی لە پەرلەمانی كوردستان بە دەنگی 89 پەرلەمانتار لە شەقامدا زۆرترین دەنگدانەوە لەسەر پاسەوانی بەرپرسەكان دروستبوو كە گوایە پاسەوانی زۆریان هەیە و بندیوارن و دەوام ناكەن، پەرلەمانتارێكیش ئاماژە بەوە دەكات، پاسەوانی بەرپرسان رێكدەخرێنەوە.\nسەعید مستەفا هەركی, ئەندامی پەرلەمانی كوردستان لە فراكسیۆنی زەرد و جێگری سەرۆكی لیژنەی دەستپاكی لە پەرلەمانی كوردستان بە زاری كرمانی گوت:" پرۆژە یاسای چاكسازی كە بە دەنگی 89 پەرلەمانتار پەسەندكرا دیار نەكراوە كە هەر بەرپرسێك چەند پاسەوانی دەبێت, بەڵام لە پرۆژە یاساكە ئاماژە بەوە كراوە كە هەموو هێزەكانی پاسەوانی رێكدەخرێنەوە و دەكەونە سەر وەزارەتی ناوخۆی حكوومەتی هەرێمی كوردستان, بۆیە لەو كاتەدا دیار دەكرێن كە هەر بەرپرسێكی سیاسی و حكوومی چەند پاسەوانی دەبێت و ئەو یەكە پاسەوانیانەی ئێستا هەن نامێنن تەواوی هێزەكانی پاسەوانی رێكدەخرێنەوە، وەزیر شەش پاسەوانی دەبێت و ئەندامی پەرلەمان سێ پاسەوان, بەڵام ئەگەر هەیە رێنمایی نوێ لە وەزارەتی ناوخۆ دەربچێت و كار بە بریارە نوێیەكە بكرێت لە بارەی پاسەوانەكانەوە، ژمارەیەكی زۆر پاسەوانی بندیوار هەن لە هەرێمی كوردستان.\nهەركی، ئەوەشی خستەروو:" ئەگەر وەزارەتی ناوخۆ بڕیاری دا كە وەزیر شەش پاسەوانی هەبێت خودی وەزیر ناتوانێت پاسەوانی زیاتری هەبێت, ئەگەر رایگەیاند كە ئەندامی مەكتەبی سیاسی پارتە سیاسییەكان هەشت پاسەوانی هەبێت ناتوانن پاسەوانی زیاتریان هەبێت, هەندێك بەرپرس هەبووە ژمارەیەكی زۆر پاسەوانی بۆ خۆی نووسیوە زۆربەیان بندیوار بوونە و دەوامیان نەكردووە".


بەپەلە : وتەی محەمەد سەڵاح لەسەر بەشداریکردنی جامی جیهانی – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/بەپەلە : وتەی محەمەد سەڵاح لەسەر بەشداریکردنی جامی جیهانی\nبەپەلە : وتەی محەمەد سەڵاح لەسەر بەشداریکردنی جامی جیهانی\nیاریگا-محەمەد سەڵاح ئەو یاریزانەی لە ئێستادا زیاد لە هەر یاریزانێکی دیکەی جیهان ناوی دەبرێت،کەمێک لەمەوبەر پەیامێکی بڵاوکردەوە.\nسەڵاح یاری کۆتایی خولی پاڵەوانەکانی بە فرمێسکەوە جێهێشت پاش پێککرانی لە پێکدادانێکدا لەگەڵ سێرجیۆ رامۆس. هەواڵەکانی شەوی رابردوو، وە ئەمڕۆ لەسەر ئەگەری یاریکردنی ئەو یاریزانە لە جامی جیهانیدا جۆراجۆربوون.\nبەڵام ناوبراو لە پێگەی فەرمی خۆی پەیامێکی بڵاوکردەوە و تێیدا هاتووە “شەوێکی قورس بوو بەڵام من جەنگاوەرم، سەرەڕای ئەگەرەکان بەڵام متمانەی تەواوم بە خۆم هەیە لە رووسیا دەبم و وادەکەم ئێوە شانازیم پێوەبکەن. خۆشەویستی و پاڵپشتی ئێوە هێزی پێویستم پێدەبەخشیت بۆ چاکبوونەوە”.\nمسڕ لە کۆمەڵەی یەکەمدایە لە پاڵ سعودیە و رووسیا و ئۆرۆگوای.


دۆتکورد بەشداری لە کۆنگرەی ئایکان دەکات | دۆتکورد\nبابەت نووسرا لە June 19, 2010 لێدوان (5) لێدوانەکان\nلە ڕێکەوتی ٢٠ – ٢٥ مانگی ٦ / ٢٠١٠ ڕێکخراوی ئایکان ICANN کۆنگرە دەبەستێت، کۆبوونەوەی ئەمجارەیان لە وڵآتی بەلجیکا لە شاری برۆکسل دەبێت، دۆتکوردیش بەشداری لەم کۆنگرەیەدا دەکات. مەبەست لە بەشداری لەم کۆبوونەوەیە، شارەزابوونە لە وردەکارییەکانی پرۆسەی دابینکردنی ناوە دۆمەینەکان و بەڕێوەبردنیان، هاوکات خۆناساندنە بە کارمەندان و لێپرسراوانی ڕێکخراوی ئایکان، جگە لەوەی هەلێکی باشە بۆ خستنەڕووی پرۆژەی دۆتکورد.\nئایکان ساڵانە ٣ کۆنگرە دەبەستێت، لە سێ شوێنی جیا، تاکوو زۆرترین وڵات بتوانن لانی کەم لە کۆبوونەوەیەکدا بەشداری بکەن. ئەم کۆنگرەیە ٣٨ هەمین کۆنگرەی ئایکانە، گرنگییەکی تایبەتی هەیە بۆ ئەوروپا، چونکە لە پایتەختی ئەوروپای یەکگرتوو دەبەسترێت، و بەو هۆیەوە لەوانەیە زۆرترین بەشداربوو ڕووی تێبکات.\nپاش تەواوبوونی کۆنگرەکە ڕاپۆرتێک لەسەر بڵاودەکەینەوە.\nهەواڵ, هەواڵەکانی دۆتکوردdotkurd, ICANN, ئایکان\n← ناوەندی کلتوری کورد پشتیوانی تەواوی پرۆژەی ناوە دۆمەینێک بۆ کورد دەکات\nڕێکخراوی ( ڕۆژی نوێ ) پشتیوانی لە پرۆژەی دۆتکورد دەکات →\nmohammed July 9, 2010 at 7:52 pm\nسڵاو ده‌ستتان خۆش بێت بۆ ئه‌و خزمه‌ته‌ی ده‌یکه‌ن.\nئایا ئه‌نجامی کۆنگره‌که چی بوو؟ کاره‌که‌تان به‌کوێ گه‌یشت؟؟\nHewa July 18, 2010 at 9:36 am\nBarizakam dot Kurd aslw assay newaw hammy halxalatndna.\nMn la stockholmm rojnamay aftonbladet rapprtiky lassar KONGRAY IACANN nusi har bass dotjurdi naked\nEnja law kongraea chon re ba merdmnalik dadan qsabka gar waba kongra eak sali daxaeant\nLa kongra tanga re ba dusty barewabrdn sadden qsa bkan na merdmnaliky dot Kurd\nNama nardnakash hamuy dro bu chunk wa asan nea dot Kurd drwst bkan\nMaqwla mn namaeakean bo bnerm w hani dro bkam enja swan walamm banawa\nئاراس July 19, 2010 at 3:10 pm\nسڵاو بەڕێز موحەممەد،\nبڵاوکردنەوەی ڕاپۆرتەکە دواکەوت، لێرە بیخوێنەرەوە\nبۆ وەڵامی: کاره‌که‌تان به‌کوێ گه‌یشت؟؟\nتاکوو ڕێنووماییەکانی ئایکان تەواو جێگیرنەبن ئێمە بەهەموو توانایەکمانەوە لە خۆئامادەکردندا بەردەوام دەبین، کە جێگیربوو، ئەوا دەچینە قۆناغی دانپیانان و شیتەڵکاری کە ئایکان خۆی پرۆسەکە ئەنجام ئەدات.\nئاراس July 20, 2010 at 1:11 pm\nسڵاو بەڕێز هیوا،\nلەو کۆنگرەیەدا پتر لە ١٥٠٠ کەس کە نوێنەرایەتی ١٣٥ وڵات، چەندین دامەزراوەی خۆبەخش، و چەندین کۆمپانیا بەشداربوون، بڕوا ناکەم ڕاپۆرتەکەی تۆ گوێت لێبوە ناوی یەکە بەیەکەی ئەوانەشی هێنا بێت.\nگەر لەسەر ئەوە بە درۆزن و هەڵخەڵەتێنەرمان دادەنێیت، ئەوا بە هەڵەدا چوویت.\nپێش ئەوەی تانە و توانج لە بەرامبەرەکەت بدەیت، بڕۆ کەمێک لەسەر کۆنگرەکە و بەڕێوەچوونی کۆبوونەوەکانی بخوێنەرەوە، تاکوو مافی کەس نەخۆیت و ڕێزی بەرامبەرەکەت نەدۆڕێنیت. هەموو بەشداربوویەک لە کۆنگرەی کراوەدا بۆی هەیە قسە بکات، بەدەر لەوە ڕۆژێک تەرخان کراوە لە کۆبوونەوەی ئایکان بە کۆبوونەوەی کراوەی گشتی، کە هەموو کەس بۆی هەیە ڕا و بۆچوونی خۆی لەسەر بابەتەکان بڵێت و قسەی دڵی خۆی بکات.\nپرۆژەی دۆتکورد بۆ وەدەستهێنانی ناوە دۆمەینێک بۆ کورد کۆششی خۆی دەکات و داهاتووش دەیسەلمێنێت.\nAlan October 30, 2010 at 12:06 am\nMn la katekda hiwadarm am hawlana ba anjam bgan zor ba gumanm, chunka badaxawa ema har am karana bo xo brdna peshawa u xo nasandn akayn. Bo nmuna, Falastiniakan wak kurd xawani dawlat nin balam zor dameka domain namei xoyan haya .ps la sali 2000 awa danrawa la layan ICANN awa. Agar am hawlana ba nawi kasawa yan shaxsekawa nakraya mn umedm pey abu balam chunka kasek xoy krdwa ba xawani zor ba gumanm hich anjameki habet!!!


مه‌راسمی رێزگرتن له ئه‌وه‌ڵی مانگی مه‌ی له كۆپێنهاگی دانمارك – رادیو ده‌نگی ئازادی و یه‌كسانی\nمه‌راسمی رێزگرتن له ئه‌وه‌ڵی مانگی مه‌ی له كۆپێنهاگی دانمارك\nبه راپۆرتی ته‌شكیلاتی ده‌ره‌وه‌ی وڵاتی حێزبی كۆمۆنیستی ئێران واحێدی دانمارك، رژه‌ی ئه‌وه‌ڵی مانگی مه‌ی له شاری كۆپێنهاگ وه‌كوو زۆربه‌ی شوێنه‌كانی دیكه‌ی دنیا، هاوده‌نگ و هاوكات له‌گه‌ڵ كرێكارانی جیهان به‌ڕێوه‌چوو.\nبه پێی ئه‌م راپۆرته، هه‌زاران كه‌س له كرێكاران و خه‌ڵكی ئازادیخواز، ئه‌حزاب و رێكخراوه چه‌په‌كان له شاره جیاجیاكان له‌م رژه به‌شداریان كرد و ریزی چینایه‌تی و هاوپشتی خۆیان له به‌رده‌م بورژوازی نیشان دا. خۆپیشانده‌ران به به‌رزكردنه‌وه‌ی پلاگارد و ئاڵای سوور و وتنه‌وه‌ی دروشم به‌ره‌و ناوه‌ندی شار وه‌ڕێكه‌وتن. شایانی باسه كه ژماره‌یه‌كی زۆر له ئه‌ندام و لایه‌نگران و دۆستدارانی بزوتنه‌وه‌ی كرێكاری ئێران، چالاكانه له‌م خۆپشاندانه‌دا به‌شداریان كرد و به وتنه‌وه‌ی دروشم و به‌رزكردنه‌وه‌ی پلاكارد و وێنه‌ی هه‌ڵسووڕاوانی كرێكاری و زیندانیانی سیاسی، هاوپشتی چینایه‌تی خۆیان له‌گه‌ڵ كرێكارانی به‌ندكراوی رژیمی سه‌رمایه‌داری ئیسلامی، نیشان دا.\nPrevious Article درێژه‌ی بیلاته‌كلیفی كرێكارانی بیكاربووی قه‌ندی كه‌ره‌ج\nNext Article چوونه‌سه‌ره‌وه‌ی ژماره‌ی ئاواره‌كانی جیهان


بەیاننامەی کۆمیتەی ناوەندیی حیزبی دیموکراتی کوردستان لە بارەی کۆتایی هاتنی کۆنگرەی شازدەیەم\nلە ڕۆژانی ١٧-٢١ی ڕێبەندانی ١٣٩٤(٦-١١ی فێورییەی ٢٠١٦)دا کۆنگرەی شازدەیەمی حیزبی دیموکراتی کوردستان (کۆنگرەی ٧٠ ساڵ تێکۆشان) لە ژێر دروشمی “کەلکوەرگرتن لە\nهەموو بەستێن‌و شێوازەکانی خەبات بۆ گشتگیرکردنی گوتاری نەتەوەیی لە ڕۆژهەڵاتی کوردستان، بەپشت بەستن بە یەکگرتن‌و هاوپێوەندی” بەڕێوە چوو. کۆنگرەی شازدەیەم لە ڕێوڕەسمێکی تایبەتی‌دا کە نوێنەرانی ژمارەیەک لە حیزب‌و ڕێکخراوەکانی کوردستان، دەیان کەسایەتیی میوان، ژمارەیەکی بەرچاو لە ژنان‌و پیاوانی خاوەن ڕابردووی نێو ڕیزەکانی حیزب‌و پەیامنێرانی کۆمەڵێک لە ڕاگەیەنەکان تێی‌دا بەشدار بوون، بە وتاری تێکۆشەری لە مێژینە، ڕێزدار فەتاح کاویان، کرایەوە. دواتر سکرتیری گشتیی حیزب وتارێکی پێشکەش کرد‌و لە سەر مێژوو‌و ڕۆڵی حیزبی دیموکرات‌و گرنگیی ئەم کۆنگرەیە بۆ بەشداران دوا. هەر لەو ڕێورەسمەدا جگە لە بەرنامەی هونەری کە بە خۆشیی پێکهاتنی کۆنگرەی شازدەیەم ئامادە کرابوو، کۆمەڵێک پەیامی پیرۆزبایی کە لە لایەن ڕێکخراو و کەسایەتییە بیانی، ئێرانی و کوردستانییەکانه‌وه بۆ کۆنگرە هاتبوون، خوێندرانەوە.\nکۆنگرەی شازدەیەم لە ماوەی چوار ڕۆژ کۆبوونەوە‌و کاری چڕ‌وپڕو باسی زیندوودا، ئەرکە دیاریکراوەکانی خۆی سەرکەوتوانە، جێبەجێ کرد. لە یەکەم دانیشتنی کاریی کۆنگرە دا، ڕاپۆرتی کۆمیتەی ئامادەکردنی کۆنگرەی شازدەیەم پێشکەش کرا‌و، دوای ئەوەی بەشداران تێبینی‌و پرسیارەکانی خۆیان لە بارەیەوە خستە ڕوو‌و وڵامی پێویستیان درایەوە، ئەم ڕاپۆرتە لە لایەن کۆنگرەوە پەسند کرا.\nدووهەم بڕگەی کاری بەرزترین ئۆرگانی حیزب، بۆ باس لە سەر ڕاپۆرتی سیاسیی کۆمیتەی ناوەندی بۆ کۆنگرە تەرخان کرابوو. لە سەرەتای ئەم بەشەی کاری کۆنگرەدا، سکرتێری گشتی بەڕێز خالید عەزیزی هەڵبژاردەیەک لە ڕاپۆرتەکەو پوختەی چەند باسێکی پێشکەش کرد.\nڕاپۆرتی سیاسیی کۆمیتەی ناوەندی دوای ئاوڕدانەوەیەکی خێرا لە هەلومەرجی نێودەوڵەتی‌و ڕۆژهەڵاتی نێوەڕاست لە سێ تەوەری سەرەکی پێک هاتبوو. تەوەری یەکەم کە تەرخان کرابوو بۆ ئێران، تیشکی خستبووە سەر بابەتەکانی بنەما‌و ناسنامەی دەسەڵات لە ئێران، کۆماری ئیسلامی لە گەمەی نێودەوڵەتی‌و ناوچەییدا، پرسی ناوکی، کاریگەریی بارودۆخی ئابووری‌و کۆمەڵایەتی لە بەستێنی سیاسیی‌دا، فەزای سیاسی‌و جووڵەی مەدەنی لە نێوخۆی ئێران‌و ئۆپۆزیسیۆنی ئێرانی. تەوەری دووهەمی ڕاپۆرتی سیاسی کە تایبەت بوو بە کورد، ڕوانینە بنچینەییەکانی حیزبی دیموکراتی کوردستان لە بارەی پرسی کورد بە گشتی‌و پرسی کورد لە خۆرهەڵاتی کوردستان بە تایبەتیی گرتبوە خۆ. لەم چوارچێوەیە دا خوێندنەوەی ئەم حیزبە بۆ پێگەی کورد لە ئێران، پێناسەی جوغرافیای خۆرهەڵات، پێوەندیی کورد‌و تورکی ئازەری، ئایین لە خۆرهەڵاتی کوردستان‌دا، تەوژمی باری ئابووری‌و کۆمەڵایەتی، فەزای سیاسی‌و جموجۆڵی مەدەنی لە خۆرهەڵات‌دا، خرابوونە ڕوو. هەر لەم تەوەرە دا، باسێکی جیا بۆ پرسی کورد لە باشوور، باکوور وخۆراوای کوردستان تەرخان کرابوو.\nتەوەری سێهەم‌و لە ڕاستی دا گرنگترین تەوەری ڕاپۆرتی سیاسیی کۆمیتەی ناوەندی ڕوانین‌و هەڵوێستەکانی حیزبی دیموکراتی کوردستانی گرتبووە خۆ کە لە چەند باسی گرنگ پێک هاتبوو. ئامانجی سیاسیی حیزب‌و ئاقاری خەبات‌و شێوەکانی یەکێک لەو باسانە بوو کە پڕژابووە سەر پرەنسیپی ڕۆژهەڵاتتەوەری، خەباتی سیاسی‌و مەدەنی لە نێوخۆ، چالاکیی پێشمەرگە‌و پارێزەرانی ڕۆژهەڵاتی کوردستان، حیزبی دیموکراتی کوردستان‌و دەوڵەتی مەرکەزی، بواری دیپلۆماسیی تێکۆشانی حیزب. باسێک لە باسەکانی ئەم تەوەرەش تەرخان کرابوو بۆ هاوپێوەندی‌و هاوخەباتی لە نێوان حیزبی دیموکرات‌و لایەنە سیاسییەکانی دیکە کە پێک هاتبوولە ئۆپۆزیسیۆنی ئێرانی، لایەنە کوردستانییەکان، کۆنگرەی نەتەوەیی، هاوکاریی نیوان حیزبەکانی خۆرهەڵات‌و سەرئەنجام پێوەندیی نێوان حیزبی دیموکراتی کوردستان و حدکا. لە دوایین باسی ئەم تەوەرەشدا، بیلان و دوورە دیمەنی خەبات‌و تێکۆشانی داهاتووی حیزبی دیموکراتی کوردستان، خرابووە بەر سەرنجی کۆنگرە. ڕاپۆرتی سیاسیی کۆمیتەی ناوەندی دوای چەند کۆبوونەوە‌و دەوڵەمەند کرانی بە سەرنج‌و ڕەخنە‌و تێبینییەکانی بەشدارانی کۆنگرە، پەسند کرا. بە هەڵسەنگاندنی بەشدارانی کۆنگرە، ڕوانینی مەبدەئیانە، ڕاشکاوبوون‌و سروشتی ڕەخنەگرانە، لە تایبەتمەندییەکانی ئەم ڕاپۆرتە سیاسییە بوون‌و بە گەرمی پێشوازییان لێ کرا.\nکۆنگرە لە ڕۆژی دووهەمی کارەکانی‌دا، چووە سەر پێداچوونەوەی بەرنامە‌و پێڕەوی نێوخۆ. لە دەسپێکی ئەم بڕگەیەی کاری کۆنگرەدا، گرووپی ڕاسپێردراوی کۆمیتەی ئامادەکردن بۆ چاوخشاندەوە بە بەرنامە و پێڕەو، ڕوونکردنەوەی پێویستی لە بارەی شێوازی کاری خۆیان‌و ئالوگۆڕەکانی نێو بەرنامە‌و پێڕەو، پێشکەشی بەشدارانی کۆنگرە کرد. لە ماوەی چەند دانیشتنی ڕۆژانی دووهەم‌و سێهەمی کاری کۆنگرە، بەشداران لە ڕەوتی باس‌و بەشدارییەکی چالاکانەو زیندوو لە سەر فەسڵ بە فەسڵی بەرنامە وپێڕەوی نێوخۆی حیزب، ئاڵوگۆڕی پێویستیان تێدا ئەنجام داو پەسندیان کرد.\nکۆنگرەی ٧٠ ساڵ تێکۆشان، لە ڕۆژی سێهەمی کاری خۆی‌دا، هەر وەها گوێی بۆ ڕاپۆرتی کۆمیسیۆنی پارێزگاری لە پێڕەوی نێوخۆ، هەلبژێراوی کۆنگرەی پازدەیەم ڕاگرت. لەم پێوەندییە دا هەم ئەندامانی کۆمیسیۆنی ناوبراو، هەم بەشدارانی کۆنگرە، کۆمەڵێک سەرنجیان لە سەر پێویستیی گرنگیدانی ئۆرگانە حیزبییەکان بە ڕەچاوکردنی پێڕەوی نێوخۆ‌و هەر وەها بایەخدان بە ڕاسپاردە‌و تێبینییەکانی ئەم کۆمیسیۆنە هێنایە بەر باس‌و ڕێبەریی داهاتووی حیزبیان بۆ لە بەرچاوگرتن‌و جێبەجێکردنیان، ئەرکدار کرد. لە درێژەی ئەو بەشەی کاری کۆنگرە دا، ئەندامانی کۆنگرە دەنگی متمانەیان بە ئەندامانی ئەو کۆمیسیۆنە دایەوە‌و هەتا کۆنگرەی داهاتوو، ئەرکی پاریزگاری لە پێڕەوی نێوخۆیان پێ سپاردنەوە.\nکۆنگرەی شازدەیەم، ماوە‌و دەرفەتێکی باشیشی دا بە هێنانە بەرباسی خالە بەهێز‌و لاوازەکانی تێکۆشانی حیزب لە بوارە جۆراوجۆرەکان‌دا‌و پێشنیارکردنی ڕێکاری بە سوود بۆ باشکردن‌و زیاتر بەرەوپێشبردنی تێکۆشانی حیزبی. ئەندامانی کۆنگرە زۆر بە ڕاشکاوی لە سەر کەموکووڕی‌و لاوازییەکانی چالاکی‌و تێکۆشانی حیزب، هەر وەها لە سەر دەسکەوتەکان‌و خالە بەهێزەکانی کاروباری پێشمەرگایەتی‌و هەڵسووڕانی تێکۆشەرانی حیزب لە نێوخۆی ڕۆژهەڵات، تێکۆشان‌و ڕۆڵی حیزب لە بەستێنی پەرەپێدانی خەباتی مەدەنی، جێگە‌و پێگەی ژنان لە تێکۆشانی حیزبی‌و بەڕێوەبەریی دامەزراوەکانی حیزب، کاروباری حیزب لە بوارەکانی ڕێکخستن، پێوەندییە دیپلۆماسییەکان، راگەیاندن، دارایی‌و ماڵی، ڕێکخراوە سینفییەکان، پەروەردە‌و فێرکردن‌و هتددا، قسەیان کرد.\nکۆمیسیۆنی بڕیارەکانی کۆنگرە، لە ژێر ڕووناکایی باسەکانی ئەم بڕگەیە‌و بڕگەکانی دیکەی کاری کۆنگرەی ٧٠ ساڵ تێکۆشان، بڕیارنامەیەکی لە چەندین خاڵ دا گەڵالە‌و ئامادە کردبوو کە لە ڕۆژی چوارەمی کاری کۆنگرە دا، خرایە بەر نەزەر‌و دەنگی بەشداران. کارکردن لە سەر ڕێکاری ڕێفراندۆم وەک یەکێک لە ڕێکارەکانی چارەسەری پرسی کورد لە ئێران، لێکدابرانەکان‌و جێگەیان لە مێژووی حیزب‌دا، پرسی یەکگرتنەوەی دیموکراتەکان، چالاککردنی خەبات‌و تێکۆشان لە نیوخۆ‌و دەرەوەی وڵات‌و لە هەموو بەستێنەکان‌دا، بەهێزکردنی گوتاری نەتەوەیی‌و گیانی یەکگرتن‌و هاوپێوەندی لە ڕۆژهەڵاتی کوردستان‌و کۆمەڵێک پرس‌و بابەتی گرنگی دیکە، لە چوارچێوەی بڕیار‌و ڕاسپاردەکانی کۆنگرەی شازدەیەم دا، نەزەر‌و دەنگی کۆنگرەیان بۆ وەرگیرا‌و جێبەجێکردن و کارپێکردنیان خرایە سەر شانی ڕێبەریی هەڵبژێراوی کۆنگرەی شازدەیەم.\nپرسی هەڵبژاردنی ڕێبەری‌و سکرتێری داهاتووی حیزب، یەکێکی دیکە لەو ئەرکە گرنگانە بوو کە کۆنگرەی شازدەیەم بە وردی‌و بە بایەخپێدانەوە هێنانیە بەر باس‌و بڕیاری پێویستی لە سەر دان. کۆنگرە داوای زۆربەی کۆنفرانسەکانی پێوەندیدار بە کۆنگرەی شازدەیەمی بۆ بەردەوامیی هاوڕێی بەڕێز خالید عەزیزی لە پۆستی سکرتێری دا، خستە بەر باسی ئەندامان‌و بەشدارانی خۆی. کۆنگرەی شازدەیەم دەنگی متمانەی دایەوە بە ڕێبەریی هەڵبژێراوی کۆنگرەی پازدەیەم‌ومانەوەی بەڕێز خالیدی عەزیزی لە پۆستی سکرتیری‌داو، ئەرکی ڕێبەریکردن‌و بەڕێوەبردنی حیزب هەتا کۆنگرەیەکی دیکەی پێ سپاردنەوە.\nلە ڕۆژی چوارەمی کۆنگرە‌دا، هەروەها کۆمەڵێک لەو پەیامانە خوێندرانەوە کە بە نوێنەرایەتیی کۆنگرەو لە لایەن کۆمیسیۆنی پەیامەکانی کۆنگرەوە بۆ لایەنە جۆراوجۆرەکان، ئامادە کرابوون‌و دەنگی کۆنگرەیان بۆ وەرگیرا. شایانی وەبیرهێنانەوەیە لە ماوەی چوار ڕۆژ کاری کۆنگرە‌دا، دەیان پەیام کە ڕێکخراو‌و کەسایەتییە بیانی، ئێرانی‌و کوردستانییەکان بە مەبەستی پێرۆزبایی‌و بە نیشانەی هاوپیوەندی‌و هاوخەباتی بۆ ئەم کۆنگرەیان ناردبوون، خوێندرانەوە‌و بوونە جێگای سەرنج‌و پێشوازیی بەشدارانی کۆنگرە.\nبەم جۆرە، کۆنگرەی شازدەیەم (کۆنگرەی ٧٠ ساڵ تێکۆشان)، پاش چوارڕۆژ کار‌و کۆبوونەوە‌و باسکردن‌و بیروڕاگۆڕینەوە‌و جیبەجێکردنی هەموو ئەرکە دیاریکراوەکانی، بە دوای پەسندکردنی چەندین بەڵگەنامەی گرنگ‌و دانی کۆمەڵێک بڕیار‌و ڕاسپاردە‌و ڕێنوێنی، کۆتایی بە کارەکانی خۆی هێنا. هەر بەم بۆنەیەشەوە پێشنیوەڕۆی پێنجشەممە٢٢ی ڕێبەندان لە ساڵۆنی کۆبوونەوە گشتییەکان لە بنکەی دەفتەری سیاسی، ڕێورەسمی کۆتایی هاتنی کۆنگرە، بەڕێوەچوو. لەم ڕێوڕەسمە دا هاوڕێی تێکۆشەر خالید عەزیزی،سکرتێری گشتیی حیزب، وتارێکی لە بارەی پەسندکراوەکان‌و پەیام‌و راسپاردەکانی کۆنگرەی شازدەیەم‌و ئەرکی لەمەودوای تێکۆشەران، ئەندامان‌و سەرجەم ڕێکخراوەکانی حیزب لە نێوخۆ‌و دەرەوەی وڵات پێشکەش کرد‌و هەموانی بۆ خەبات‌و تێکۆشانی یەکگرتووانەو شێلگیرانە بە مەبەستی بەرەوپێشبردنی ئەو ئەرک‌و ئامانجانە راسپارد کە حێزبی دیموکراتی کوردستان، ٧٠ سالە لە پێناویان دا قوربانی دەدا. لەو ڕێوڕەسمە دا هەر وەها ئەو بەشە لە هاوڕێیانی حیزب کە لە ماوەی پێکهاتن‌و بەردەوامبوونی کۆنگرە‌دا زۆرترین ئەرکیان کەوتبووە سەرشان، ڕێزیان لێ گیرا.\nپێویستە بگوترێ کۆمیتەی ناوەندیی هەڵبژێراوی کۆنگرەی شازدەیەم، ڕۆژی شەممە ٢٤ی ڕێبەندان بە بەشداریی ئەندامانی ئەسلی‌و جێگری ئەم کۆمیتەیە، یەکەم کۆبوونەوەی خۆی پێک هێنا. ئەم کۆبوونەوەیە، هەڵسەنگاندنی کاروباری کۆنگرەی شازدەیەم، دیاریکردنی گرنگترین کارەکانی کۆمیتەی ناوەندیی دوای کۆنگرە‌و باسێک لە هەڵبژاردنی ٧ی ڕەشەممەی داهاتووی ئێرانی خستبووە دەستووری کاری خۆیەوە. لە سەرهەر کام لەو بابەتانە، باسی تیرو تەسەل کرا‌و بڕیاری پێویست لە بارەیانەوە درا.\nپەسندکراوو بڕیارەکانی ئەم کۆنگرەیە کە ڕۆڵێکی گرنگیان لە تێکۆشانی داهاتوومان‌دا دەبێ، بە زوویی دەخرێنە بەرچاوی هۆگرانی حیزبی دیموکراتی کوردستان. کۆمیتەی ناوەندی بە بۆنەی پێکهاتنی کۆنگرەی شازدەیەم، پیرۆزبایی گەرمی خۆی پێشکەشی هەموو تێکۆشەران، ئەندامان‌و دۆستان‌و دڵسۆزانی حیزب دەکا. سوپاسی زۆریشمان بۆ ئەو پشتیوانی‌و هاوپێوەندییە کە خەڵکی کوردستان‌و دۆستان‌و دڵسۆزانی حیزب، لە دەوروبەری کۆنگرە‌و لە ماوەی بەڕێوەچوونی کۆنگرەدا، لە گەڵ حیزبی دیموکراتی کوردستان پێشانیان دا. هەموو لایەکیش دڵنیا دەکەین کە دڵگەرم بەو پشتیوانی‌و هاوپێوەندییە جێگای شانازییە‌و بە ڕێنوێنی وەرگرتن لە پەسندکراوەکان‌و بڕیار‌و ڕاسپاردەکانی کۆنگرەی ٧٠ ساڵ تێکۆشان، شێلگیرتر لە پێشوو‌و، بە هێز‌و تینوگوڕێکی زیاترەوە، بۆ وەدیهێنانی ئاواتە لە مێژینەکان هەنگاو دەنێین.\nکۆمیتەی ناوەندیی هەڵبژێراوی کۆنگرەی شازدەیەم\n٢٦ی ڕێبەندانی ١٣٩٤\n١٥ی فێورییەی ٢٠١٦


درخواست از آمریکابرای حملە نظامی و پرواز ممنوع بر فراز ایران | بزووتنەوەی سەربەخۆییخوازانی کوردستان\nHome بــخش فــارسی درخواست از آمریکابرای حملە نظامی و پرواز ممنوع بر فراز ایران\nسەرەتانزیکەی ٥٠٠ ساڵە خاکی کوردستان لە لایەن وڵاتانی زلهێز و داگیرکەر و چوار ئیستعمارگەری ، ئێران، سووریە،عێراق،...\nبخشی از تاریخ مبارزاتی کردستان در دبیرستان‌های فرانسه تدریس می‌شود\nکاک جەلیل گادانی چووە ڕیزی کاروانی نەمرانی خەباتی ڕزگاریخوازانەی گەلی کوردەوە.\nیاد و ڕێگە و ڕێبازی شەهید سمکۆ بەردەوام و پڕڕێبوارە\nزمان پێناسەی گەلە و زارا یەکێکە لە پارێزەرانی ئەو پێناسەیە.\nوڵاتی سەربەخۆ دەبێ لە پێشدا لە ناو زەینی تاکی کورد دروست بکرێ\nسمایل ئاغای سمکۆ باوکی ناسیۆنالیزمی کوردی


حوکمی یاری کاراتی و فێربونى فەنی شەڕ: ماڵپەڕی وەڵامەکان\nگەنجان و لاوانحوکمی یاری کاراتی و فێربونى فەنی شەڕ\nحوکمی یاری کاراتی و فێربونى فەنی شەڕ\nئایا حوکمی یاری کاراتی چیە؟ وە هەروەها فێربونى فەنی شەڕ و ئەوانەی کە بابەتی خورافی و موخالەفەی عەقیدەیی تێدایە؟\nکاراتی فەنێکە لە فەنەکانی شەڕ و پارێزگاری کردن لەخۆ بەدەست و بێ چەک ، وا دەکات مرۆڤ بتوانێت بەدەست و پێی شەڕ بکات ، خۆی لەبەکار هێنانی هەموو تواناکی مرۆڤدا دەبینێتەوە .\nسەرەنجی شەرع لەبارەی ئەم یاریەوە:\nلەم یاریەدا چەند سوودێکی جەستەیی ودەروونی ومێشکی هەیە ولەناویدا چەند دانەیەک هەیە لەڕوویەکەوە موافقی شەرعە و لەڕوویەکی ترەوە موخالفیەتی .\nئەو ڕوانەی کە موافقی شەرعە :\nلەبەر کردنی جلێک کەهەموو عەورەت دادەپۆشێت بەشێوەیەکی تەواو ، یاسای ئەم یاریە وایە پێویستە جلێک لەبەر بکرێت تەواو داپۆشەر بێت و لەپەموو بێت و سپی بێت و لەگەڵ شەراوڵێکی پان وبەرین بەڵکو بتوانێت حەرەکە بەپێیەکانی بکات .\nڕێگری کردن لەوانەی کەڕوو بەڕووی یەک دەبنەوە لە لێدانێک کەزیان بەبەرانبەر بگەیەنێت ، یاسای ئەم یاریە وایە نابێت بەلێدانێک لەبەرانبەر بدرێت زیانی پێ بگەینێت .\nوە لەڕووەکەی ترەوە ئەم یاریە بەدەر نییە لەموخالەفاتی شەرعی ، ئەوەش ڕێگە دانە بەلێدان لەدەم وچاو .\nلەگەڵ بوونی هەندێ ڕەمزی دینی کە لە یارییە هیندیەکانەوە ماوەتەوە ، لەوانە: ئەو سڵاو و تەحیەیەی کەدوو کەسی بەرانبەر دەیکەن وخۆیان دەچەمێننەوە تا نزیک ڕکوع بردن ، ( کەسی موسوڵمان خۆی بۆ جگە لەخودا ناچەمێنێتەوە) ، و ئەو ڕاهێنانەی کە لەسەر بێدەنگی تەرکیز دەکرێت لەشیعاری دینی بوزیە وجگە لەوە ، جا ئەمە لای ئیسلام مەڕفوزە بەهەموو شێوەیەک .\nئەنەسی کوڕی مالیک خوای لێ ڕازی بێت گێڕاویەتیەوە وەدڵێت : ( قال رجل : يا رسول الله أحدنا يلقى صديقه أينحني له ؟ قال : فقال رسول الله ﷺ: لا ، قال : فيلتزمه ويقبله ؟ قال : لا قال : فيصافحه ؟ قال : نعم إن شاء ) رواه الترمذي (2728) وقال حديث حسن وابن ماجه (3702) والحديث حسنه الألباني في السلسلة الصحيحة (160).\nواتە: پیاوێک گوتی: ئەی پێغەمبەری خوا ﷺ یەکێک لەئێمە دەگات بەهاوەڵەکەی جا ئایا خۆی بۆ بچەمێنێتەوە ؟\nفەرمووی: نەخێر ، گوتی: ئەی باوەشی پێدا بکات و ماچی بکات ؟\nفەرمووی: نەخێر ، گوتی: ئەی تەوقەی لەگەڵ بکات ؟\nفەرمووی: بەڵێ گەر ویستی .\nشێخ ئیسلام ابن تيمية ڕەحمەتی خوای لێ بێت دەڵێت: ( وأما الانحناء عند التحية فينهى عنه كما في الترمذي عن النبي ﷺ أنهم سألوه عن الرجل يلقى أخاه ينحني له؟ قال : لا ، ولأن الركوع والسجود لا يجوز فعله إلا لله عز وجل ) مجموع الفتاوى (1/377)\nواتە: بەنیسبەت خۆ چەماندنەوەوە لەکاتی سەلام کردندا ڕێگری لێ دەکرێت هەروەک لەتورموزی دا هاتووە لەپێغەمبەرەوە ﷺ کاتێ پرسیریان لێ کرد لەبارەی پیاوێکەوە کەدەگات بەبراکەی ئایا خۆی بۆ بچەمێنێتەوە ؟\nفەرمووی: نەخێر ، و لەبەر ئەوەی ڕکوع وسەژدە بردن دروست نی یە جگە بۆ خودا نەبێت .\nسەبارەت بە حوکمی مومارەسە کردنی فەنی شەڕ ئەوانەی کەموخالەفەی عەقیدەیی وشەرعیان تێدایە\nئەسڵ لەڕاهێنان ومومارەسە کردنی فەنی شەڕ ئەوەیە: دروستە.\nوەهەندێ جار هەندێ شت تێکەڵی ئەو جۆرە یارى و فەنانە دەبن و بەو هۆیەوە حەرامە دەبن ، وەک بابەتی فاڵ ، وخوارافات ، وعەقیدەی بورزی ، وعەقیدەی شیرک وگومڕایی .\nوەهەرکەسێک توانی فێری ئەو یاریانە ببێت کەسوودی بۆ لاشە هەیە ، ودوور بێت لەبابەتی شیرک ، وخوڕافات ، ئەوا دروستە فێر بوونی ، وفێر کردنی .\nوە ئەو فەنانە هەمان حوکمی یاریەکانی تری هەیە ، لەڕووی زەرووری پابەند بوون بەسنووری شەرعەوە ، ودوور کەوتنەوە لەو شتانەی کەموخالەفەی شەرعن لەکاتی ئەنجامدانی یاریەکەدا ، دروست نی یە لەکاتی یاریەکەدا عەورەت دەربکەوێت ، نوێژ لەدەست بدرێت ، هەروەک دروست نی یە بدرێت لەدەم وچاو ، ونابێ یاری زان خۆی بچەمێنێتەوە بۆ ڕاهێنەر وجگە ئەویش .\nزانایانی " اللجنة الدائمة" دەڵێن :\nزانایان کۆدەنگن لەسەر ئەوەی خۆ چەماندنەوە دروست نی یە بۆ هیچ دروستکراوێک ؛ چونکە ئەو کارە تەنها بۆ خودا دەکرێت؛ وەک بەگەورەدانێک ، و لەپێغەمبەرەوە ﷺ گێڕدراوەتەوە کەڕێگری کردووە لەو کارە هەروەک لەفەرموودەکەی ئەنەسدا هاتووە : (يا رسول الله ، الرجل منَّا يلقى أخاه أو صديقه أينحني له ؟ قال : لا) رواه التزمذي وابن ماجه" انتهى .\nواتە: پیاوێک گوتی: ئەی پێغەمبەری خوا ﷺ یەکێک لەئێمە دەگات بەهاوەڵەکەی جا ئایا بۆ بچەمێنێتەوە ؟\nفەرمووی: نەخێر .\nوە هەروەها گوتوویانە :\nدروست نی یە بۆ موسوڵمان سەری داچەمێنێت بۆ سەلام کردن جا جیاوازی نییە ئەو کارە بۆ موسوڵمان بکرێت یاخود کافر ؛ چونکە ئەوە لەکاری عەجەمە بۆ گەورەکانیان ، و لەبەر ئەوەی لەڕکوع دەچێت ، وڕکوعیش تەحیە و بەگەورە دانانە : بۆ جگە لەخودا دروست نی یە ونابێت .\nئامۆژگاریتان چیە بۆ ئەو گەنجانەی کە تازە ڕێگەی ئیستیقامەو خواپەرستیان گرتۆتەبەر ؟ ئامۆژگاری بۆ ئەو کەسانەی کە تازە ئیلتزامیان کردووە بەدینەوە جگە لەزەواج چ ڕێگەیەک هەیە بۆ خۆپاراستنی ئەو گەنجانەی کە لەدەرەوەى وڵاتن چونکە لەو وڵاتانە جۆرەها هۆکاری فەسادی هەن؟ حوكمی سەیركردنی یاریەكانی تۆپی پێ چیە؟ ئایا هاوڕێیەتى کەسی نوێژنەکەر دروستە؟\nسەردان: ١,٢٧١ بەش: گەنجان و لاوان\nپرسیاری دواترگەورەترین مافی دراوسێپرسیاری پێشترچۆنێتى هەڵسوکەوت و هاوڕێیەتى لەگەڵ کەسێکدا کە جوێن بە دین دەدات


مەسرور بارزانی پێشوازیی لە باڵیۆزی ئەلمانیا لە عێراق دەکات\n2019 February, 5\nئەمرۆ 5/2/2019 مەسرور بارزانی راوێژکاری ئەنجوومەنی ئاسایشی هەرێمی کوردستان پێشوازیی لە سیریل نۆن باڵیۆزی ئەلمانیا لە عێراق و شاندی یاوەری کرد. لەم دیدارەدا کە خاتوو باربارا وۆڵف كونسولی ئه‌ڵمانیا له هەولێر ئامادە بوو پەیوەندیەکانی هەرێمی کوردستان و ئەلمانیا و دوا پەرەسەندنی رەوشی دەڤەرەکە تاوتوێ کران.\nمەسرور بارزانی رۆڵی ئەڵمانیای لە پشتگیری و هاوکاریی هەرێمی کوردستان، بەتایبەتی كردنه‌وه‌ی نه‌خۆشخانه‌یه‌كی پێشکەوتوو له هه‌ولێر و پێشکەشکردنی بە وەزارەتی پێشمەرگە بەرزنرخاند و جەختی لە پەرەپێدان و پتەوترکردنی پەیوەندییەکان کردەوە و رایگەیاند، هەرێمی کوردستان لە گشت بوارەکان لە ریفۆرمەکانی بەردەوامە، راوێژ و ئەزموونی وڵاتانی دۆست لەو پرسە بە پێویست دەزانێت.\nله‌لای خۆیه‌وه باڵیۆزی ئەلمانیا باسی له‌وه كرد، كه وڵاته‌كه‌ی به گرینگیه‌وه ده‌ڕوانێته رۆڵ و پێگەی هه‌رێمی كوردستان و پشتگیری له فره‌وانتركردنی په‌یوه‌ندییه‌كان له بواره جیاجیاكان ده‌كات و لە هاوكارییه‌كانی بۆ هه‌رێمی كوردستان بەردەوام دەبێت و رایگەیاند، دروستکردنی نەخۆشخانەی پێشمەرگە بەشێکە لە ئەرکی وڵاتەکەمان بەرامبەر رۆڵ و قوربانییەکانی هێزی پێشمەرگە.\nلە بەشێکی دیکەی ئەم دیدارەدا مه‌ترسیی سه‌رهه‌ڵدانه‌وه‌ی تیرۆر لە هەندێ ناوچە و هه‌ماهه‌نگیی هێزەکانی پێشمەرگە و سوپای عێراق و رەوشی کەرکووک بەتایبەتی خرایە بەرباس، پەیوەست بەوە راوێژکاری ئەنجوومەنی ئاسایشی هەرێمی کوردستان، وێڕای دووپاتکردنەوە لە رێگەی دیالۆگ و لێکتێگەیشتن، لە ئاماژەیەکدا بۆ میکانیزمی چارەسەری رەوشی ئەو ناوچانە بە پێویستی زانی بە ڕەچاوکردنی دەستوور دۆخی ئەم ناوچانە ئاسایی بکرێتەوە.\nتاوتوێكردنی دوا پێشهاته‌كانی ناوچه‌كه و گفتوگۆكانی نێوان لایەنەکان بۆ پێكهێنانی كابینه‌ی نوێی حكوومه‌تی هه‌رێمی کوردستان لایه‌نێكی دیكه‌ی دیداره‌كه بوو.


کوردیپێدیا - لە یەک مانگدا 28 حاڵەتی کوشتن و رفاندن لە خورماتوو تۆمارکراون\n* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,948) پەڕتووک | |\n📊 بابەت 373,912 | وێنە 58,917 | پەڕتووک PDF 10,948 | فایلی پەیوەندیدار 42,191 | 📼 ڤیدیۆ 167 | 🗄 سەرچاوەکان 14,532 |\n📊 لە یەک مانگدا 28 حاڵەتی کوشتن و رفاندن لە خورماتوو تۆمارکراون | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nلە یەک مانگدا 28 حاڵەتی کوشتن و رفاندن لە خورماتوو تۆمارکراون\nلە شارۆچکەی خورماتووخورماتوو خەڵک دەڵێن: حەشدی شەعبیحەشدی شەعبی زیاتر لە 32 بارەگای سەربازی لە شارۆچکەکە کردووەتەوە، لەگەڵ ئەوەشدا رفاندن و کو‌شتن و تەقینەوەی بۆمب بەردەوامە.\nبەپێی ئامارەکانی پۆلیسی خورماتوو: لە ماوەی یەک مانگدا 28 حاڵەتی کوشتن و رفاندن تۆمارکراون. گەڕەکە کوردییەکانی خورماتوو لەلایەن هێزەکانی بەرپەچدانەوەی خێرا دەپارێزرێن، بەڵام دانیشتووانی ئەو گەڕەکانە ترسیان لەوەیه: ململانێی نێوان گرووپە شیعەکان ناوچەکانی ئەوان بگرێتەوه.\nرزگار ئەحمەد، هاونیشتیمانییەکی خورماتوو دەڵێ: پێشتر دۆخەکە زۆر باش بوو، ئێستا زۆر خراپە، ئەمن و ئاسایش نییە و خەڵک ترسی هەیە، خەڵکێکی زۆر لە 16ی ئۆکتۆبەرەوە ئاوارە بوون و، تائێستا نەگەڕاونەتەوه، کەس دڵی بەم دۆخە خۆش نییە.\nمامۆستا ئازاد یاسین، هاونیشتمانییەکی دیکەی خورماتوو باس لە شەڕی نێوان حەشدی شەعبی دەکات و دەڵێ: ئه و شەڕەی کە زۆرجار لە نێوان هێزەکانی حەشدی شەعبی دروست دەبێت، ماوەیەکە زۆربووە، هێرش دەکەنە سەر یەکدی و یەکدی دەکوژن، هەندێک جار پۆلیس دێتە نێوانیان و دەستگیریان دەکات.\nلە ماوەی چوار رۆژدا، پێنج حاڵەتی کوشتن لە خورماتوو تۆمارکراوە، ئیدارەی شارۆچکەکە بۆ کەمکردنەوەی ئه و حاڵەتانە و ئاساییکردنەوە دۆخی ئەمنی، لە هەوڵی قەربووکردنەوەی زیانلێکەوتووانی 16ی ئۆکتۆبەر و کەمکردنەوەی گرووپە چەکدارییە شیعەکانی خورماتووە.\nحەسەن زەین عابدین، قایمقامی خورماتوو دەڵێ چوار بۆ پێنج حاڵەتی کوشتن لە ماوەی ئەم چوار رۆژەدا روویانداوە، کێشەی گەورەی بەردەممان بۆ نەهێشتنی ئه و کێشەیە، قەرەبوونەکردنەوەی زیانلێکەوتووانی 16ی ئۆکتۆبەره. من، پێموایە زۆر گرنگە قەرەبووی ئەوانە بکرێنەوە کە زەرەرمەند بوون، یان کەسی ئازیز و ماڵ و کەرەستە و ئۆتۆمبێلیان لەدەستداوە.\nحەشدی شەعبی، بەشێک لە دۆسیەی خورماتووی پێ سپێردراوە، رەتیدەکاتەوە بارەگای فەرمیی لە نێو شارۆچکەکە هەبێ، ئەوان کە ناوچەکانیان لەگەڵ گەڕەکە زۆرینە کوردنشینەکان جیاکردووەتەوه، دەڵێن ئەرکی ئێمە هاوشێوەی ئەرکی پۆلیس و سوپایە لە خورماتوو.\nعەلی هاشمی، گوتەبێژی حەشدی شەعبی دەڵێ ئەرکی حەشدی شەعبی جیاواز نییە لە ئەرکی هێزەکانی دیکە لە شەڕی داعشداعش و پاراستنی وڵات، بەڵام لەگەڵ ئەوەشدا بڕیاری سەرۆکایەتی دەستەی حەشدی شەعبی هەیە، کە هیچ هێزێک نابێ بارەگای لە نێو شارۆچکەکەدا بکاتەوە.\nبەهۆی ناسەقامگیریی دۆخی ئەمنی و بەپێی ئاماری قایمقامیەتی خورماتوو، هێشتا زیاتر لە هەشت هەزار خێزانی کورد نەگەڕاونەتەوە خورماتوو، بەشێکی زۆری بارەگای حیزبە کوردستانییەکانیش کراون بە بارەگای حەشد و هێزە عێراقییەکان.\n➕ ئەم بابەتە لەلایەن: (هاوڕێ باخەوان)ەوە لە: Nov 29 2018 9:21AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Nov 30 2018 5:20PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Nov 30 2018 5:20PM باشترکراوە


کوردستان | پایگاه خبری هەواڵ\nصفحه اصلی کوردستان\nئێزیدییەکان: کوردی ڕەسەنن یا شەیتانپەرەست؟\nتوسط : خبرنگار 101-78703در: شهریور ۲۳, ۱۳۹۷ در: اجتماعی, مهمترین های هەواڵبدون دیدگاه\nلێکۆڵینەوەیەک دەربارەی مێژوو،ئایین و حەقیقەتی هەبوونی ئێزیدییەکان لە کوردستان نووسین و لێکۆڵینەوە/مەولود ئافەند پێشەکی ئەوەی لێرەدا ھەوڵ دەدەم وەک خوێندنەوە و ڕاڤەکردنێکی سەرەت...\tادامه متن\nتوسط : خبرنگار 101-78703در: آذر ۰۴, ۱۳۹۶ در: اجتماعی, مهمترین های هەواڵبدون دیدگاه\nروز پنجشنبە دوم آذر ماە، هیئتی از انجمن حامی کە در سالهای اخیر در بیشتر نقاط کشور بە احداث کتبابخانە های روستایی اقدام نمودند با همراهی سرکار خانم مرات نیا مشاور محترم وزیر فرهنگ و ارشاد اسل...\tادامه متن\nتوسط : خبرنگار 101-78703در: آبان ۲۰, ۱۳۹۶ در: سیاسی, مهمترین های هەواڵبدون دیدگاه\nبا این‌که مسعود بارزانی، رئیس اقلیم کردستان عراق، ممکن است فکر کند که بازپس‌گیری کنترل کرکوک به دست نیروهای عراقی، تنها به منزلهٔ بازگشت به مرزهای پیش از سال ۲۰۱۴ است، لیکن این تمام ماجرا نی...\tادامه متن\nهشدار عربستان نسبت به آغاز جنگ با ایران!\nتوسط : خبرنگار 101-78703در: آبان ۱۷, ۱۳۹۶ در: سیاسی, مهمترین های هەواڵبدون دیدگاه\nعربستان سعودی احتمال آغاز جنگ با ایران را هشدار داد! به گزارش اسپوتنیک روسیه به نقل از آژانس خبری سعودی، عربستان سعودی ایران را متهم به پرتاب موشک بسوی فرودگاه بین المللی الریاض کرد و هشدار...\tادامه متن\nدیدار نماینده ویژه دبیر کل سازمان ملل در امور عراق با بارزانی\nجان کوبیس، نماینده ویژه دبیرکل سازمان ملل متحد در امور عراق با نچیروان بارزانی نخست وزیر اداره اقلیم کرد شمال این کشور در اربیل دیدار و گفتگو کرد. اداره اقلیم کردستان با انتشار بیانیه ای اعل...\tادامه متن\nحکومەتی هەرێمی کوردستان بڵاویکردەوە، پێشنیاز بۆ حکومەت و ڕای گشتی عێراق و جیهان دەکەین کە راگرتنی دەستبەجێی تەقەکردن و سڕکردنی ڕیفراندۆم کە لە کوردستانی عێراق ئەنجام درا. حکومەتی هەرێم لە ڕ...\tادامه متن\nتوسط : خبرنگار 101-78703در: آبان ۰۱, ۱۳۹۶ در: اقتصادی, مهمترین های هەواڵبدون دیدگاه\nدر ادامهٔ هشدارهای فراوان به کردهای عراق در مورد برگزاری همه‌پرسی استقلال، ترکیه تهدید کرده است که سلسله‌ای از تحریم‌ها را علیه اقلیم کردستان عراق اعمال خواهد کرد. بستن گذرگاه خابور که یکی ا...\tادامه متن\nروسیه: کردستان عراق باید با دولت مرکزی وارد گفتگو شود\nتوسط : خبرنگار 101-78703در: آبان ۰۱, ۱۳۹۶ در: سیاسی, مهمترین های هەواڵبدون دیدگاه\nروسیه می گوید که به خواست کردهای عراق برای استقلال احترام می‌گذارد اما اقلیم کردستان باید برای رسیدن به این خواست با دولت مرکز عراق وارد گفتگو شود. سرگی لاوروف، وزیر خارجه روسیه در کنفرانس م...\tادامه متن\nبارزانی کوردهای عراق را به تظاهرات فراخواند\nتوسط : خبرنگار 101-78703در: مهر ۲۹, ۱۳۹۶ در: سیاسی, مهمترین های هەواڵبدون دیدگاه\nرئیس اقلیم کردستان عراق دولت فدرال را به “تهدید، محاصره و مجازارت ملت کردستان” متهم کرد و تدابیر اخیر دولت را نقض علنی قانون اساسی دانست و از کردهای عراق خواست به منظور حمایت از...\tادامه متن\nکوردستان برای پس گرفتن مناطق تصرف شده مجددا اقدام خواهد کرد\nتوسط : خبرنگار 101-78703در: مهر ۲۸, ۱۳۹۶ در: سیاسی, مهمترین های هەواڵبدون دیدگاه\nیک عضو حزب دمکرات اقلیم کوردستان گفت:کوردها برای بازپس گرفتن مناطق تصزف شده ، مجددا قیام خواهند کرد. به گزارش هه وال به نقل از کردپرس ، محی الدین مزوری در گفتگو با بغداد الیوم بابیان اینکه پ...\tادامه متن\nبازدیدهای ۳۰ روز پیش: 12,402\nبازدیدهای ۳۶۵ روز پیش: 51,439\nکل بازدید ها: 2,631,233\nکل بازدیدکنند‌گان: 412,136\nبازدید این صفحه: 2,716\nبیایید با مرگ کولبرها ، اندکی ناراحت شویم\nشهردارمهاباد: همه ی فعالیتهای ما در دوره ی چهارم شورای اسلامی شهر بدون ریا بوده است


فیلمی جۆکەرو کوشتنی دەوڵەمەندەکان … ن/جەلال قادر – Dengekan\nbyJalal Qader\tDecember 8, 2019\tGeneral, Literature, Slider\nئارتەر (جۆکەر) لە پزیشکە دەروونیەکەی دەپرسێ : ئایە دونیا شێتانەیە یاخود من تێکچوومە؟\nتات فیلیپ دەرهێنەروسیناریستی فیلمی (جۆکەر) لەجیاتی پەنابردن بۆ شەڕوپێکدادان، زێتر بایەخ بە بەسەرهات و ژیانی دەروونی تاڵی کاراکتەرەکە دەدات، هەرچەندە فیلمەکە پڕە لە تووندوتیژی، لی تەماشاکردنی کاراکتەرێکی خەمۆکاوی، بینەر تووشی گۆشەگیری دەکات.\nئەگەر کەسێک ولاتی ئەمریکای نەدیبێت و تەماشای ئەم فیلمە بکات( لەوانەیە) وابزانێت زۆربەی گرتە و دیمەنەکان دروستکراون و خەیاڵین، کەچی لە حەقیقەتدا ئەمریکا ولاتێکی سەرمایەدار و بازرگانی جیهانە و چینێکی هەژار تێیدا دەژێت. بۆ نموونە : ئەو کۆلانانەی جۆکەر پێیدا ڕادەکات و دەوری تیا دەبینێت، پڕە لە زبڵ و خاشاک، ڕاستین و شوێنی هەژار نشینین. لەگەل هەر گرتەیەک دیمەنی بینا بەرزەکان و کۆلانە وێرانەکان دەبینین، کە ئەمەش دەرهێنەر جیاوازییە چینایەتیەکەمان پیشان دەدات. هەروەها زانیاریمان دەداتێ کە ڕووداوەکان لە کوێ ڕوودەدەن.\nڕووداوی فیلمەکە دەمانگەڕێنێتەوە بۆ سالانی هەشتاکان، دەبینین (جۆکەر) لافیتەیەکی بەدەستەوەیە و ریکلام بۆ بازاڕێک دەکات، کەچی لەناکاو چەند چەتوونێک دێن و لافیتەکەی لێدەفڕێنن. لە ئەمریکا نەک پیاو بگرە ژنش لەسەر شەقامەکان دەبینیدرێن لافیتەیان بەدەستەوەیەو ریکلام بۆ دوکاندارو بازرگانەکان دەکەن. بەلام ئەوەی جێگەی داخە ئەو کەسەی جۆکەر کاری بۆ دەکرت، سزای جۆکەر دەدات لەسەر ونبوونی لافیتەکە، بە بڕینی بڕێک پارە لە مووچەکەی. هەر لەسەر کارش کاراکەتەرێکی شەڕانگیز دەمانچەیەک دەدات بە جۆکەر، بۆ ئەوەی لەدوا ڕۆژ تووشی کێشە ببێت. لەدواجار جۆکەر لەماڵەکەی خۆی بە (مەقەست)ئەو کاراکتەرە دەکوژێت.\nلەگرتەی (یەکەم و کۆتایی) جۆکەر لەبەردەم پزیشکێکی دەروونی دەبینین، ئەوەش بەو مانایەی کە سیستەمی ئەمریکا مرۆی هەژاری تووشی نەخۆشی دەروونی کردووە و نە ئامادەیە چارەسەریان بکات و نە دەرمانشیان پێ ڕەوا دەبینێت بیانداتێت.\nدیمەنەکانی ناو واگۆنی قیتارەکان : کاتێ جۆکەر دەیەوێت بزەخەندەیەک بکاتە سەر لێوی منداڵێک کەچی دایکی منداڵەکە تووڕە دەبێت. لێرەدا تێدەگەین کە پەیوەندییەکان لەناو تاکی کۆمەلگە بەرەو کزبوون و لەناو چوون دەچێت. هەروەها هەر لەناو قیتارەکە سێ ئەکتەری دەوڵەمەندی (گاتام) شەڕ بە ئافرەتێک دەفرۆشن و پاشان تێر وپڕ لە (جۆکەر) دەدەن. جۆکەر تووڕە دەبێت هەرسێکیان بە( دەمانچە )دەکوژێت و هەڵدێ.\nلەبەرئەوەی ئەو سێ کاراکتەرە لە چینی دەولەمەندەکان دەبن، خەلکی هەژارنشین ئەم کردەوەیەی (جۆکەریان) پێخۆشدەبێت، لەپاش ئەم ڕووداوە خۆشەویستی جۆکەر وەک قارەمانێک دەچێتە دڵی جەماوەرەوە. هەر بۆیە ماسکی جۆکەر پۆشین دەبێتە سیمبوڵ.\nلە سیناریۆکە جۆکەر پاڵەوانی فیلمەکەیە، بەلام ئایە کێن ئەوانەی ڕکابەر و ناحەزی جۆکەرن؟ پێدەچیت جگە لە چینی سەرمایەدار، کۆمەلگەش بەشێکبن لەو تاوانانەی ئەنجامدەدرێن. بەلام(باتمان ) وەک منداڵێکی ناسک و نازداری خیزانێکی بورژوازی دەبینرێت، کە چاوەڕوان دەکرێت لە ئاییندا لە فلمێکیتر ڕووبەرووی جۆکەر ببێتەوە.\nبەهەربار لەسەر ئەم کوشتن و تاوانانە، لە چاوپێکەوتنێکی تەلەفزیۆنیدا، (رۆبەرتە نیرۆ) لە جۆکەر دەپرسێ: ئایە تۆ کەسێکی سیاسیت؟\nجۆکەر : نەخێر…من کەسێکم ژیان بە کۆمیدیا دەزانم…\nلە گرتەی چاوپێکەوتنەکانی لە گەل (رۆبەرتە نیرۆ) : سەرەتا ئارەزووی تەماشاکردنی بەرنامەکانی دەکات (talk Show)، بەلام کاتێک دەچێتە ستدیۆ و لە شاشەی تەلەفزیۆن دەردەکەوێت، هەستدەکات (رۆبەرتە نیرۆش) گەمە بە هەست و سۆزی دەکات و دەیڕووخێنێت. دەگاتە ئەو ئەنجامەی کە ئەو کەسانەی خۆشمان دەوێن و سەرسووڕمانین پێیان، زۆرجار شایەنی ئەوە نین ڕێزیان لێبگیرێت. فیشەکێک بەناوچاوەوانی (ڕۆبەرتەوە) دەنێت.\nهەروەها لە باکگراوندی گرتەی فیلمەکە، گوێبیستی شووتی ئۆتۆمبیلەکانی پۆلیس دەبین، ئەم جۆرە دەنگ و هاژانە لەناو شاری (نیویۆرک) ئاساییەو لەهەر خووڵەکێک چەندینجار ئەم دەنگانە هەن.\nلەگرتەیەکدا جۆکەر لە ژوورەکەی بەسەر سیسەمەکەی پاڵکەوتووە، ڕۆژنامەیەکش لەسەر زەوییەکە دانراوە، لە مانشێتەکەی بە گەورەیی نووسراوە:(بزووتنەوەی نوێ، دەوڵەمەندەکان بکوژن)…… هەڵبەتە دیکۆری ژووروو هەڵبژاردنی وێنە و پێداویستی ناو ماڵ و دانانی ئەو ڕۆژنامەیە، بی ئەنقەست نین.\nکاتێ ئەم فیلمە پەخشکرا ، چەند شارێک خۆپیشاندانیان کرد کە نمایشەکە ڕاگرن، چونکە فیلمێکی تووندتیژەو کاریگەری دەروونی لەسەر تەماشاچی درووستدەکات.\nلی من کاتێ چووم بۆ سینەما و فیڵمەکەم بینی، لەکاتی نمایش چەند بینەرێکی هەرزەکارو خێزانێک دەرچوونە دەرەوە. ئەو زانیارییانەی من بەرگوێم کەوت ئەوە بوو، کە گەنجەکان تاقەتی گوێ ڕاگرتنی چیرۆک و بەسەرهاتی جۆکەریان نەبووە، بەلکو چاوەڕووان بوونە ئەم فیڵمە پڕ لە ئەکشن و شەڕوشۆڵ بێت لەگەل (باتمان). هەڵبەت هەندێک بۆ چوونیتر هەیە کە تەماشاچی بەرگەی هەڵس و کەوت و کردەوەکانی جۆکەر ناگرێت.\nلەکۆتاییدا دەتوانین بلێین ئەم فیلمە کە بەسەرهاتی کۆمەلگەی ئەمریکی و کێبڕکێی شەڕو خێر پیشان دەدات، فیلمێکە کە دەوێت پێمان بڵێت لە دونیای سەرمایەداری چیمان بەسەردا هاتووە؟!.\nفیلمێکی سەرکەوتووە و شایانی ئۆسکاریشی هەیە.\n-تێبینی: لەسالانی پەنجاکان وەک کاریکاتۆرێکی پۆلیسی نووسراوەتەوە.\n-سەرچاوە: فیلمی جۆکەر، لە دەرهێنان و نووسینی ( Todd Philipتات فیلپ)\n(Joaquin phoenix رۆلی جۆکەر ( خاکوین فۆنێکس\nPrevious جۆر و شێوه‌كانی بوونی كاریكاتێر له ڕۆژنامه‌گه‌ریدا (به‌شی 7)… هه‌ندرێن خۆشناو\nNext کێشەی تۆ نییە… شیعری: تۆماس دی – و: گۆران عەبدوڵڵا


Home›هەواڵ›کوردستان›باندێكی بازرگانیكردن بە جەستەی مرۆڤ لە سلێمانی دەستگیركرا\nلۆگۆی پۆلیسی سلێمانی\nپۆلیسی سلێمانی باندێکی بازرگانیکردنی بە جەستەی مرۆڤی دەستگیرکرد کە لە دوو کورد و شەش کەسی بە رەچەڵەک عەرەب پێکهاتبوون.\nبەڕێوەبەرایەتی پۆلیسی پارێزگای سلێمانی ئەمڕۆ لە راگەیەندراوێکدا بڵاویکردەوە: مەفرەزەكانی بنكەی پۆلیسی سەرچنار باندێكی بازرگانیكردنیان بە جەستەی مرۆڤ دەستگیركرد كە كاریان كڕین و فرۆشتنی گورچیلەی مرۆڤ بووە”.\nئاماژەی بەوەشکرد: “دوای لێكۆڵینەوە و گەڕان و بەدواداچوون توانرا هەشت تۆمەتبار دەستگیربكرێن كە كاریان بازرگانیكردن بووە بە گورچیلەی مرۆڤەوە، بە ناوەکانی (أ،ی ،ع) لەدایكبووی 1996، کوردی دانیشتووی سلێمانی، (ه، ع، س) لەدایكبووی 1986، كوردی دانیشتووی شاری سلێمانی، (ع، أ، م) لەدایكبووی 2000، عەرەبی دانیشتووی شاری سلێمانی ،(م، أ، ح) لەدایكبووی 2000 عەرەبی دانیشتووی شاری سلێمانی، (ی، س، م) لەدایكبووی 1994 عەرەبی دانیشتووی شاری سلێمانی، (أ، ح، ز) لەدایكبووی 1973 عەرەبی دانیشتووی شاری سلێمانی، (ه، ی، ت) لەدایكبووی 1998، عەرەبی دانیشتووی شاری بەغدا، (ع، ع، ك) لەدایكبووی 1998 عەرەبی دانیشتووی شاری سلێمانی .\nئەوەش خراوەتەڕوو: تۆمەتبارەکان لەبەردەم دادوەری لێکۆڵینەوەدا دانیان بە تاوانەکانیاندا ناوە.\nداشکاندن بۆ دانەوەی قەرزی کارەبا تەنيا بۆ 2 مانگە


هەرێم؛ بەراورد بە ساڵی 2017 كەیسەكانی گەندەڵی لە 2018 زیادیان كردوە\n08:31 - 15/04/2019\nلە 2018 دا 170 كەیسی گەندەڵی دراونەتە دادگاكانی هەرێم\nبەپێی ئامارێكی دەستەی دەستپاكیی هەرێمی كوردستان, لە 2018 دا, 170 كەیسی گەندەڵی دراونەتە دادگاكانی هەرێم, كە لە نێویاندا دوو وەزیر بە گەندەڵی تێوەگلاون.\nسەرۆكی دەستەی دەستپاكیی هەرێمیش باس لەوەدەكات, بەراورد بە ساڵی 2017 ، كەیسەكانی گەندەڵی زیادیان كردوە و بەپێویستیشی دەزانێت لە هەرێمی كوردستان، هاوشێوەی بەغدا، دادگایەك تەرخان بكرێت بۆ ئەوەی كەیسەكان بە زوویی یەكلایی بكرێنەوەو گەندەڵكاران سزابدرێن...\nبەپێی ئامارێكی دەستەی دەستپاكی هەرێمی كوردستان لەسالی 2018ە 170 كەیسی گەندەلی تۆمار كراون كە 2 وەزیر و سەرۆكی دەستەیەك كەپلەی وەزیرە لەگەل ژمارەیەك بەرپرسی پلە بالای تر لەلایەن دەستەی دەستپاكیەوە دراونەتە دادگا بەهۆی تێوە گلانیان لەگەندەلی .\nبە پێی ئامارەكانی دەستەی دەستپاكی هەرێمیش لەسالی 2018ە بەبەهای زیاتر لە 275 ملیار و حەوت سەد و بیست ملیۆن دینار گەندەلی كراوە . سەرۆكی دەستەی دەستپاكیش ئاماژە بەوە دەكات كەیسەكانی گەندەلی لەچاو سالی 2017 زیادیان كردوە.\nدەشڵێت: پێویستیان بەدادگای تایبەتمەند هەیە بۆ یەكلاكردنەوەی كەیسەكان.\nسەرۆكی لیژنەی دەستپاكی لە پەرلەمانی كوردستان ئاماژە بەوە دەكات پێویستە دەستەی دەستپاكی ناوی هەمو ئەوكەسانەی لەگەندەلی تێوەگلاون بۆ رای گشتی ئاشكرا بكات ., ئەو رێكخراوانەشی كە لەبواری گەندەلی كاردەكەن باس لەوە دەكەن كە تەنیا كەسانی ئاسایی و پلە نزم دراوەنەتە دادگا نەك بەرپرسە بالاكان.\nلەكۆی 170 كەیسی گەندەلی كە ئاراستەی دادگاكان كراون 33 كەیسیان یەكلای كراونەتەوە و 117 كەیسیش لەدادگا ماوەتەوە و 20 كەیسەكەی تریش گەرێندراوەتەوە بۆ دەستەی دەستپاكی بۆ ئەوەی وردبینی و بەدواداچوونی زیاتری بۆ بكەن.


کاریگەریی بەرزبوونەوەی نرخی نەوت لەسەر ئابووریی جیهان\nدوای ئەوەی کۆمپانیای نەوتی نیشتمانی سعودیە (ئارامکۆ) نرخی نەوتی خاوی خۆی بەرزکردەوە، نرخی نەوت بەرزبووەوە.\nدابان عبدالواحید حسن\nدوای کردنەوەی بازاڕەکانی ئاسیا لەم هەفتەیە، دوای ئەوەی کۆمپانیای نەوتی نیشتمانی سعودیە (ئارامکۆ) نرخی نەوتی خاوی خۆی بەرزکردەوە، نرخی نەوت بەرزبووەوە. رۆژی سێشەمە نرخی نەوتی برێنت 90 سەنت بەرزبووەوە و هەر بەرمیلێك بە 83 دۆلار و 64 سەنت مامەڵەی پێوەکرا. هەروەها هەر بەرمیلێكی نەوتی سووکی تەکساسی ئەمریکا 87 سەنت بەرزبووەوەو هەر بەرمیل بە 82 دۆلار و 14 سەنت مامەڵەی پێوەکرا. ئێوارەی رۆژی هەینی رابردوو کۆمپانیای ئارامکۆ نرخی نەوتی سووکی عەرەب کە براندی نەوتی سعودیەیە بۆ رادەستکردنی لە مانگی 12 بە 2.7 دۆلار لەسەرووی نەوتی براندنی " عومان دوبەی" دانا. ئەمەش 1.4 دۆلار زیاترە لەو نرخەی کە سعودیە بۆ ئەم مانگە داینابوو. ئێستاش هیچ بەربەستێک نییە لە بازاڕی نەوت بۆ ئەوەی مەترسی دروستبکات بۆ دابەزینی نرخەکە. بانک و ناوەندە گەورە جیهانییەکان پێشبینییان کردووە نرخی نەوت لە کۆتایی ئەمساڵدا بگاتە 100 دۆلار. ئاستەکانی ئێستای نرخی نەوت کاریگەریی گەورەی لەسەر ئابووریی جیهان و بازاڕی وزە داناوە. کاریگەرییەکە بەجۆرێکە، بەرزبوونەوەی نرخی نەوت، نرخی سووتەمەنی و کارەبای بەرزکردووەتەوە. بەرزبوونەوەی نرخی سووتەمەنی و کارەبا تێچووی بەرهەمهێنانی بۆ کارگەکان زیادکردووە ئەوەش چالاکیی کارگەکانی خاو کردووەتەوە. خاوبوونەوەی چالاکیی کارگەکانیش مەترسی بۆ سەر بووژانەوەی ئابووریی جیهان دروستکردووە.\nدیارترینیان ئابووریی چینە کە بەپێی داتا فەرمییەکان، بەرزبوونەوەی نرخی نەوت بووەتە هۆکاری خاوکردنەوەی گەشەی ئابووریی ئەو وڵاتە لە چارەکی سێیەمدا. بەرزبوونەوەی نرخی نەوت هاوکات لەگەڵ بەرزبوونەوەی نرخی گازی سرووشتی بووتە هۆکار بۆ ئەوەی هەوڵەکانی وڵاتانی جیهان بۆ کەمکردنەوەی ئاستی ناردنی کاربۆن بۆ کەشی زەوی پرسیاری لەسەر دروست بێت. ئێستا چین و زۆربەی وڵاتە تازە پێگەیشتووەکانی دیکە و تەنانەت وڵاتە پێشکەوتووەکانی وەک بەریتانیا دووبارە روویان کردووەتە بەکارهێنانی خەڵوز بۆ بەرهەمهێنانی کارەبا کە خەڵوز لەنێوان سووتەمەنییە کاربۆنییەکان گەورەترین هۆکارە بۆ پیسکردنی ژینگە.\n"ڕۆڵی نه‌وت له ئابووری جیهاندا"\nئه‌مڕۆ نه‌وت به یه‌کێک له شا ده‌ماره‌کانی ئابووری جیهان ده‌ژمێرێت. هیچ ده‌وڵه‌تێک ناتوانێت ئابووریه‌کی به‌هێزی هه‌بێت، گه‌ر بیر له نه‌وت نه‌کاته‌وه. رۆژ له دوای رۆژیش پێداویستی جیهانی زیاد ده‌کات. ئه‌مڕۆ پێداویستی جیهان رۆژانه 97 ملیۆن به‌رمیل نه‌وته، ئه‌مه‌ریکا زۆرترین رێژه‌ی به‌کارهێنه‌ری جیهانه، رۆژانه 19.4 ملیۆن به‌رمیل نه‌وتی پێویسته كه دەکاتە نزیکەی 20% ی پێداویستی جیهان. پاشان کۆماری چین دێت رۆژانه 12.2 ملیۆن به‌رمیل، وا مەزندەش دەکرێت، کەلە ساڵانی داهاتوودا ژمارەکە زۆرتر بێت، چوونکە گەشەی ئابووری چین بەرزە و پیویستی بە نەوتێکی زۆر هەیە. پاشان ژاپۆن 5.5 ملیۆن به‌رمیل نه‌وت. یه‌که‌مین ده‌وڵه‌تی هه‌نارده‌ی نه‌وتیش، عه‌ره‌بستانی سعودیه یە، رۆژانە سەر و 10 ملیۆن بەرمیل نەوت بەرهەم دەهێنێت و ڕێژه‌ی17.1% هه‌نارده‌ی نه‌وتی جیهان به‌رهه‌م ده‌هێنێت. پاشان رووسیا رێژه‌ی 11.4% جیهان. ئێران 5.7% ی جیهان، ئیماراتی عه‌ره‌بی 5.5% ی جیهان پێک ده‌هێنێت. نیگەرانییەکانی خەڵک لەبارەی بازاڕی گازە کە بەرهەمهێنانی کەمبووەتەوە، لە وەرزی سەرما و سۆڵەشدا دیارە کە خواست بۆ گاز زیاد دەکات، لە ئەوروپا گازی کۆگاکراو هەیە، بەڵام هەرچەند بڕێکی زۆر بێت، لە چەند هەفتەیەک بڕ ناکات و کۆتایی دێت، بەهۆی کەشوهەواش وزەی خۆر و وزەی با کەمدەبنەوە بۆیە تاکە رێگە رووکردنە وزە نەریتییەکانی دیکەی وەک نەوت و خەڵووزە.\nزیادبوونی خواست لەسەر سووتەمەنی لە نیوەگۆی بەشی باکووری زەوی لە وەرزی زستان و بەرزیی نرخی گاز جارێکی دیکە خواست بۆ نەوت دەگەڕێنێتەوە. لە چەند مانگی رابردوو ئەوە پێشاندرا کە هەندێ ئەندامی ئۆپێک لەوانە (نێجیریا، ئەنگۆلا و کازاخستان) هەوڵیاندا لەو بڕە نەوتەی لەنێو (ئۆپێک پڵەس) بۆیان دیاریکرا زیادی بکەن، دوای هەوڵ و تەقەلا نەیانتوانی ئاستی بەرهەمهێنانی نەوت زیادبکەن، ئەوەش بەو واتایەی خواست بۆ نەوت زیادیکردووە و نرخی نەوتیش لەگەڵ خۆی بەرزدەکاتەوە. بە بۆچوونی شارەزایانی نەوت لە روانگەیەکی تەکنیکییەوە، ئاراستەی نرخی نەوتی برێنت لە مانگی تەممووز 77.84 دۆلارە، بەڵام لە ئاستی مانگانەدا هاوشێوەی ساڵی 2008ـە کە ماوەیەک نرخی نەوت بەخێرایی بەرزبووەوە بۆیە پێشبینی دەکرێت لەم چەند مانگەی داهاتوودا نرخی نەوت زیاتر بەرزبێتەوە. ئەگەر ئەم زستانە سارد بێت خواستی رۆژانە بە بڕی 900 هەزار بەرمیل نەوت زیاددەکات، ئەوەش نرخی نەوتی برێنت دەباتە 90 دۆلار. هەموو پێشبینیانە بۆ ساڵی 2021ن. بەگوێرەی کۆمپانیای ڤیتۆڵ، لە ساڵی داهاتوو نرخی نەوت زیاتر بەرزدەبێتەوە. سەعد رەحیم، بەرپرسی ئابووریناسانی گرووپی کۆمپانیاکانی ڤیتۆڵ لە لووتکەی ئارگوس ئاسیا پێسیفیک دەڵێتلە کۆتایی ساڵی 2022، نرخی نەوتی برێنت دەگاتە 100 دۆلار بۆ هەر بەرمیلێک ئەوەش بە سوودوەرگرتن لە بەردەوامیی گەڕانەوەی خواست بۆ نەوت.\nبە گوێرەی ئابووریناسان، لە ئاستی جیهانیدا خواست بۆ نەوت گەڕاوەتەوە پێش سەردەمی بڵاوبوونەوەی کۆرۆنا و کەمبوونەوەی تووشبوون بە ڤایرۆسە گۆڕاوەکانیش بازاڕی نەوت بە ئاراستەیەکی تەندروستتر دەبات. ئەوە روونە بازاڕی نەوت پەیوەستە بە خواست و خستنەڕووەوە. نەوتی کۆگاکراوی ئەمریکا کاتێ 23ی مانگە پێشوو بۆ نزمترین ئاستی خۆی لەوەتەی تشرینی یەکەمی 2018 دابەزی، واتای ئەوە بوو ئەمریکا لەماوەی زریانی ئایدا کە نەوتی کەنداوی مەکسیکی راگرت برێکی زۆر نەوتی بەکارهێناوە. سەرەڕای ئەمەش بازاڕەکان زیاتر لە سیاسەتی بانکی ناوەندیی ئەمریکا تێگەیشتن.\n"پێشبینی دەکرێت نرخی نەوت بگاتە 90 دۆلار"\nسەرەتای تشرینی دووەمی 2018 بوو، کاتێ نرخی نەوت خۆی لە 82 دۆلار بۆ هەر بەرمیلێکدا، دواتر گەڕایەوە بۆ خوار 80 دۆلار، تەنانەت لە کانوونی یەکەمی هەمان ساڵ بۆ 60 دۆلار دابەزی. ئەوەی پێدەچێت و پێشبینی دەکرێت؛ ئەمساڵ سیناریۆیەکی پێچەوانە روودەدات واتە لە 60 و 70 دۆلار بۆ ئاستی 80 دۆلاری هەڵدەکشێت. یەکێک لە هۆکارەکانی گەشبینی شارەزایان بە بەرزبوونەوەی زیاتری نرخی نەوت ئەو قەیرانەی گازیە کە رووبەڕووی ئەوروپا بووەتەوە و پێشبینی دەکرێت ببێتە قەیرانێکی جیهانی، ئەوەش وایکردووە کە نەوت وەک جێگرەوەیەک خواستی لەسەر زیادبێت. "رووسێل هاردی"، بەڕێوەبەری جێبەجێکاری گرووپی کۆمپانیاکانی ڤیتۆڵ دەڵێت، کۆتایی ئەمساڵ نرخی نەوت بۆ 80 دۆلار بەرزدەبێتەوە، دەشڵێت لە کۆتایی چارەکی ئەمساڵ نیو ملیۆن بەرمیل خواست لەسەر نەوتی رۆژانە زیاددەکات، پێدەچێت بەهۆی بەرزبوونەوەی نرخی گاز، رۆژانە خواست بۆ نەوت 500 هەزار بەرمیل زیادبکات، ئەوەش لەم وەرزەی زستان روودەدات. رێکخراوی وڵاتانی هەناردەکاری نەوت (ئۆپێک)یش هەمان پێشبینی بۆ بازاڕی وزە هەیە و دەڵێت؛ قەیرانی گاز و بەرزبوونەوەی نرخەکەی وڵاتان بەرەو رووکردنە نەوت هاندەدات کە ئەمەش راستەوخۆ کاریگەری لەسەر نرخی نەوت دەبێت.\nئەگەر ئێراق و هەرێمی کوردستان خاوەنی سیاسەتێکی حەکیمانە و ژیرانە بن و رێگەیەکی تەواو زانستیانە بگرنە بەر لە بواری نەوت و گازدا، هەروەها بەوپەڕی شەفافییه‌تەوە داهاتەکەی بخاتە ڕوو، ئەوا دەتوانێت نەوت و گاز بکاتە باشترین داینەمۆی بوژاندنەوەی هەرێمی کوردستان، گەر واش نەکات و هەروەکو ئێستا بەردەوام بێت، پیاداچوونەوە نەکات بە گرێبەستەکانی کۆمپانیا نەوتییەکان، ئەوە زەرەرێکی مادی گەورە دەکات بۆ ساڵەکانی داهاتوو، هاوکات ئابووری هەرێم زیاتر و باشتر گەشە دەسەنێت، ئەگەر بێت و پشت بە کەرتەکانی کشتوکاڵ و پیشەسازی و گەشتیاری ببەستێت بۆ ئایندە، لەپاڵ کەرتی نەوت بەپێی پێشبینییەکان بانکی ئەمریکا رایگەیاندووە؛ کە نرخی نەوت بۆ هەر بەرمیلێک تاوەکو کۆتایی بەهاری ساڵی داهاتوو بۆ 120 دۆلار بەرزدەبێتەوە. هۆکاری بەرزبوونەوەی ئاستی پێشبینییەکانی بانکی ئەمریکا بۆ نرخی نەوت دەگەڕێتەوە بۆ ئەو قەیرانەی وزە کە لە جیهاندا سەریهەڵلداوە و بووەتە هۆکاری بەرزبوونەوەی نرخەکانی گازی سرووشتی، نرخی بەنزین و نرخی خەڵووز. بانکی ئەمریکا یەک مانگ لەمەوبەر پێشبینی کردبوو، کە لە ماوەی 6 مانگدا نرخی نەوت بۆ 100 دۆلار بەرزدەبێتەوە ئەگەرهاتوو کە زستانێکی سارد رووبدات.\nبانکی ئەمریکا پێیوایە؛ بەرزبوونەوەی خواست بۆ نەوتی خاو لە ماوەی یەک ساڵ و نیوی داهاتوو زیاتر دەبێت لە بڕی خستنەڕووی نەوت، لەبەر ئەوە بە ئەرێنییەوە دەڕوانێتە نرخەکانی نەوت لە چەند مانگی داهاتوودا. لە مانگی ئەیلوولی ئەمساڵ بانکەکە لە راپۆرتێکیدا باسی لە پشێوی ناو بازاڕی وزەی ئەوروپا و نەمانی یەدەگی گازی سرووشتی ئەو کیشوەرە کردبوو و رایگەیاندبوو کە بەرزبوونەوەی نرخەکانی نەوت بەردەوام دەبێت. بانکی "ئەمریکا" ئێستا دەڵێت، بەرزبوونەوەی خواست بۆ گازوایل و بەنزین و سووتەمەنی فڕۆکە هاوکات لەگەڵ کەمبوونەوەی توانای پاڵاوگەکانی ئەمریکا، دەبێتە هۆکار بۆ بەرزبوونەوەی زیاتری نرخەکانی نەوت لە ساڵی داهاتوودا. بڕیارە لەم مانگەدا بەرهەمهێنەرانی نەوتی ئەندام لە "ئۆپێک" و دەرەوەی ئۆپێک لەسەر داهاتووی بازاڕی نەوت کۆببنەوە. سەرەڕای ئەوەی کە داوای زۆر دەکرێت کە بەرهەمهێنەرانی نەوت قەبارەی خستنەڕووی نەوت زیاتر بکەن، بەڵام پێناچێت گوێ لەو داواکارییانە بگرن و بڕی خستنەڕووی نەوت زیاتر لەوەی کە لەسەری ریكکەوتوون بەرزبکەنەوە.\nئابوری عێراق لەنێوان دوو بەرداشدا


باڵوێزی ئیسپانیا سەردانی ژووری بازرگانی‌و پیشەسازی سلێمانی دەکات\nبەمەبەستی بەھێزکردنی پەیوەندییە بازرگانی‌و ئابوورییەکان، باڵوێزی گشتی ئیسپانیا لە عێراق سەردانی ژووری بازرگانی و پیشەسازی سلێمانی کرد.\nسیروان محەمەد، سەرۆکی ژووری بازرگانی‌و پیشەسازی سلێمانی و جێگر و ژمارەیەک لە ئەندامانی ئەنجومەنی کارگێڕی ژوور پێشوازیانکرد لە "خوان خۆسێ ئیسکۆبار" باڵوێزی ئیسپانیا لە عێراق و کۆبونەوە.\nسیروان محەمەد له‌کۆبونەوەكه‌دا ڕایگەیاند ''داواکارین هانی کۆمپانیا ئیسپانیاکان بدەن بۆ ئەوەی سەردانی کوردستان بکەن و لێرە وەبەرهێنان بکەن، لەبەر ئەوەی ئەمن و ئاسایش کوردستان سەقامگیرە، و خاک و سروشتی کوردستان دەوڵەمەندە بە چەندین کەرەسەتەی خاوی پیشەسازی''.\nڕاشیگەیاند ''هیوادارین پەیوەندییە ئابوورییەکانی نێوان هەرێمی کوردستان و ئیسپانیا بەرەو باشتر بڕوات و گەشەسەندنی زیاتر بەخۆیەوە ببینێت و بازرگانان و خاوەنکارانی هەردوولا کاری بازرگانی هاوبەش بکەن''.\nلای خۆشیەوە خوان خۆسێ ئیسکۆبار، باڵوێزی ئیسپانیا لە عێراق رایگەیاند ''لە کوردستان سەقامگیری تەواو هەیە و هەلی وەبەرهێنان زۆر لەبارە و پێمان وایە لە داهاتوودا کوردستان دەبێتە سەنتەرێکی بارزگانی گرنگ لە عێراق بۆیە بەدڵنیایەوە هانی بازرگانان و کۆمپانیا ئیسپانیەکان دەدەین لە کوردستان وەبەرهێنان بکەن''.\nباڵوێزی ئیسپانیا ئاماژەی بەوەشدا ئەمە یەکەمین سەردانیانە بۆ شاری سلێمانی و بەڵام لە داهاتوویەکی نزیکدا، بەیاوەری چەندین کۆمپانیا و خاوەنکاری ئیسپانی سەردانی شاری سلێمانی دەکەنەوە و لە ساڵی ٢٠١٩شدا لەسلیمانی چەندین چالاکی کلتوری رێکدەخەن''.\nلە کۆتایی کۆبونەوەکەدا سەرۆکی ژوور داوایی کرد کۆمپانیا ئیسپانیەکان بەشداری بکەن لە پیشەنگای نێودەوڵەتی سلێمانیدا کە لە داهاتوێکی نزیکدا لە سلێمانی رێکدەخرێت، بۆ ئەوەی بازرگانانی هەردولا هەماهەنگی و کاری هاوبەشی زیاتر بکەن.\nئه‌م بابه‌ته 528 جار خوێنراوه‌ته‌وه


2022/06/23 - 05:20 | 142 جار بینراوە\nساڵانە دو ملیۆن کەس بە هۆکاری سکچون (نەخۆشیەکانی پەیوەست بە پیس بونی ئاو) دەمرن کە زۆربەیان مناڵن. پێشبینی دەکرێت بۆ ساڵی ٢٠٢٥ دو لەسەر سێی دانیشتوانی جیهان توشی گرفتی کەم ئاوی ببنەوە.\nسەبارەت بە کێشەی پیسبونی ژینگەی کوردستان و توشبونی خەڵک بە نەخۆشی، شتێکی چاوەڕوانکراوە. بۆ نمونە پیسبونی ئاوی خواردنەوە و توشبونی خەڵک بە کولێرا بەتایبەت مناڵان لە سلێمانی و ناوچەکانی تر چەند وەزارەتێک بەرپرسیارن.\nبەڕێوەبردنی ئاو لە ڕوی چەندێتی و چۆنیەتیەوە تاڕادەیە فرە رەهەندە و پێویستی بە هەماهەنگی و هاوکاری پتەوی هەمو وەزارەتەکان هەیە، پارلەمان دەبێت رۆڵی چاودێری خۆی ببینێت لە سەر ئەم وەزارەتانە و هەر یەکەیان بە پێی دەسەڵات و بەرپرسیاری یاسایی خۆیان بەرپرسن لە پاراستنی ژینگە لە پیسبون.\nزیادبونی ژمارەی دانیشتوان و گەشەی پیشەسازی و بازرگانی کاریگەری دەبێت لە سەر زیادبونی خواست لە سەر ئاو. لە هەمانکاتدا زۆربەی سێکتەرەکانی وەک: پیشەسازی، تەندروستی، کشتوکاڵی، شارەوانی و گەشتیاری دەبنە هۆکار بۆ پیسبونی سەرچاوەی ئاوی وەک روبارەکان. دابینکردنی ئاوی خاوێن مافە بۆ هەر تاکەکەسێک و دەبێت دەستەبەربکرێت.\nئەگەر ناوچەی تانجەڕۆ وەربگرین و لێکۆڵینەوە لە هۆکارەکانی پیسبونی روبار یان چەمی تانجەرۆ بکەین، دەبینین کێشە هەیە لە خراپ بەڕێوەبردنی سامانی ئاو و مەلەفی ژینگە لە لایەن زۆربەی وەزارەتە پەیوەندیدارەکان.\nسەرچاوەکانی پیسبونی تانجەڕۆ دەیسەلمێنی ئەو لایەنانە نەیانتوانیوە وەکپێویست مەترسی سەر ژیانی خەڵک کەمبکەنەوە، بۆ نمونە: چەندین پاشەڕۆی جۆراوجۆر بێ چارەسەرکردنی زانستی فڕێدەرێ و لەناو دەبردرێت، وەکو:\n- پاشماوەی زێرابەکانی شاری سلێمانی دەڕواتە ناو رێڕەوی روباری تانجەرۆ بێ پاڵاوتن.\n- پاشماوەی شارەوانیەکان واتە پاشماوەی رەقی ماڵان.\nوێنه‌ى نمونه‌یه‌ك له بونى پاشه‌ڕۆى پیس و مه‌ترسیدار له‌سه‌ر رێڕه‌وى ئاوى تانجه‌ڕۆ\n- پاشماوە پزیشکیەکان، ئەمەش بە شێوازی پاشماوەی شل لە رێگەی زێرابەکان و پاشماوەی رەقی پزیشکیش تاکو ئێستا لە پرۆسەیەکی کۆن و مەترسیدار لەناو دەبردرێت.\nتاکو ئێستا یاسای تایبەت و رێنمایەکی تایبەت نیە کە بەتایبەت دەرکرابێت بۆ بەڕێوەبردنی پاشەڕۆی پزیشکی. وڵاتان یاسای تایبەتیان بۆ ئەم مەبەستە هەیە. بۆ نمونە: لە ئەمریکا یاسایەک هەیە بەناوی "Medical Waist Tracking Act 1988" ئەمەش لە ئەنجامی روداوێک دەرچو لە ساڵی ١٩٨٧ کاتێک لە ویلایەتی ئیندیانا ١٢ منداڵ لەنزیک سەنتەرێکی تەندروستی یاری بە شوشە دەکەن (vial) ئەم شوشانە خوێنیان تێدابو، بەم هۆکارە دو منداڵ توشی ئایدز بون، بۆیە ئاژانسی پاراستنی ژینگە (EPA) فشار لە سەر کۆنگرێس دروست دەکات و ئەم یاسایە دەردەچێت.\n- بونی دەیان کارگەی جۆراوجۆر کە جۆرەها پاشماوەی شل و ڕەق و دوکەڵ تێکەڵ ژینگە و ڕوباری تانجەڕۆ دەکەن بێ ڕێزگرتن لە یاسا و ڕێنمایەکانی ژینگە. بێ ئەوەی فلتەری ئەو پاشماوانە بکرێت!\n-سەرەڕای ئەوەش چەندین چالاکی تری کانزای وەک غەسالە و کاری کشتوکاڵی لە چەند شوێنێک دەبنە هۆکاری پیسبونی روباری تانجەڕۆ.\nپاڵپشت بەو توێژینەوانەی لەم بابەتە کراون ئەم پاشماوانە دەبنە هۆکاری دروستکردنی ژینگەیەکی ترسناک و چەندین نەخۆشی بۆ خەڵکی ئەو ناوچەیە وەک: شێرپەنجە، هەستیاری پێست و هتد. ئەم ئاوە پیسبوە دەگوازرێتەوە بەنداوی دەربەندیخان و روباری سیروان و دواتر دیالە و خواروی عێراق. بۆیە مەترسیەکە بۆ هەر کەسێکە لەم ئاوە بخواتەوە بە پلە یەک وەک خەڵکی دەربەندیخان و کەلار . جگە لەوەش زانینی ئەم زیانانە و ئاستی پیسبونەکە جیاوازە لە شوێنێک بۆ شوێنێکی تر.\nبۆیە وەزارەتی شارەوانی، پیشەسازی، تەندروستی، کشتوکاڵ، و سامانە سروشتیەکان، و دەستەی ژینگە وەک دەسەڵاتی جێبەجێکردن بەرپرسیارن لە پێشێلکردنی یاسا و رێنمایە ژینگەیەکان کە دەبنە هۆکاری کۆلێرا و شێرپەنجە و دەیان نەخۆشی تر.\nپەرلەمان بەرپرسیارێتی یاسای هەیە و بە پێی ئەو بەدواداچون و چاوپێکەوتنمان لەگەڵ چەند ئەندام پەرلەمانێک بۆمان دەرکەوت کەمتەرخەمی هەیە لە چاودێری ئەم پرسە هەستیارە و لێنەپرسینەوەی لایەنە بەرپرسیارەکان لە دەسەڵاتی جێبەجێکردن.\nکێشە و کەلێنی یاسایمان هەیە، بەڵام زیاتر کێشەکە لە جێبەجێنەکردنی ئەو یاسا و رێنمایانەیە کە هەیە.\nوێنه‌ى نمونه‌یه‌كى ئاوى تانجه‌ڕۆ به به‌راورد به نمونه‌ى ئاوێكى سازگار، كه لێڵی و نه‌شیاوی ئاوى تانجه‌ڕۆ ده‌رده‌خات\nبەشێکی زۆر ئەو کارگانەی ژینگە پیس دەکەن خەڵکی خاوەن دەسەڵات و نفوزی لە پشتە و لێپرسینەوەی جدیان لە گەڵ ناکرێت.\nوەزارەتەکان وەک پێویست هەماهەنگ نین، هەرێم و ناوەند هاوکار و هەماهەنگ نین لە سەر پرسی بەڕێوەبردنی ئاو لە کاتێکدا دەستور بەرپرسیاری کردون.\nسەردانی مەیدانی تانجەڕۆ بکەیت کارەساتی ژینگەی دەبینیت، بە پێی توێژینەوەکان ئەم مەترسیانە لە چەندین رێگاوە بۆ مرۆڤ دەگوازرێتەوە، لەوانە لە رێگەی خواردنەوەی ئاوی پیس، یان سەوزە و دانەوێڵە کە بەو ئاوە پیسە ئاودراون، ئاژەڵ کە لەو گیایە دەخۆن کەبەو ئاوە گەشەیان کردوە و پاشان مرۆڤ گۆشتەکەی دەخوات یان شیرەکەی دەخواتەوە دەبنە هۆکاری نەخۆشی.\nبۆیە کێشەی تانجەرۆ و هاوشێوەکانی کێشەیەکی ژینگەی گەورەن لەسەر ژیانمان کە پێویستیان بەچارەسەر هەیە. سەرەڕای دەستخۆشیمان بۆ هەر هەوڵێک بۆ پاراستنی ژیان و ژینگە، بەڵام ئەبێت هەنگاوەکان بەقەبارەی مەترسیەکە گەورە و جدی بن.\nژمارەی سەردان 717,962 ژمارەی میوان 27